ועדת הכלכלה, כנסת 20, פרוטוקול מספר 18, 2015-06-30 12:30

איתן כבל: צהריים טובים.

איתן כבל: קודם כל, אדוני השר, חברי, לכבוד הוא לי לארח אותך לדיון ראשון בוועדת הכלכלה של הכנסת.

איתן כבל: אנחנו פותחים עוד דיון של הוועדה.

איתן כבל: גברתי מנהלת הוועדה, גברתי היועצת המשפטית, חברותי וחברי חברי הכנסת, אורחים נכבדים, ברשותכם, על סדר-יומנו יש היום נושא חשוב מאוד ומרכזי.

איתן כבל: הנושא הוא פרויקט הרכבת הקלה בגוש דן, ואליו אנחנו מצרפים את ההצעה לסדר-היום בנושא: "אי-היערכות הולמת לקראת העבודות על הרכבת הקלה בתל-אביב" של חברת הכנסת תמר זנדברג, מנחם אליעזר מוזס, קארין אלהרר ויואל חסון.

איתן כבל: אני אתן לשר להציג את הפתיח שלו בקצרה בנושא הזה.

איתן כבל: לאחר מכן אנחנו נעבור להצעה לסדר.

איתן כבל: אחר-כך ביקשתי מחבר הכנסת דב חנין – שהודעתי שהוא יעמוד בראש ועדת משנה בנושא התחבורה הציבורית – להציג בצורה קצרה, אבל ממוקדת מאוד, את הדברים שהוא הכין.

איתן כבל: אחר-כך נפתח את הדיון.

איתן כבל: ברשותכם, נעשה את הדברים ממוקד מאוד.

איתן כבל: אדוני השר, תודה, בבקשה, בהצלחה.

ישראל כץ: תודה רבה אדוני יושב-ראש הוועדה, חבר הכנסת כבל.

ישראל כץ: תודה על ההזמנה.

ישראל כץ: האם במסגרת הזמן יינתן למנכ"ל נת"ע חמש דקות להציג את העשייה עצמה?

איתן כבל: כן, כן, ברור.

איתן כבל: אין ספק.

איתן כבל: אדוני השר, לא בכל יום אנחנו זוכים לראות שרים ואותך.

תמר זנדברג: אני חייבת לשבח את השר כץ, הוא בא לדיוני הכנסת הרבה, לוועדות, לשדולות.

תמר זנדברג: הוא יושב ומשתתף בדיונים.

איתן כבל: אני תמיד אמרתי – מחיאות כפיים, להתפקד.

איתן כבל: יש סיכום.

ישראל כץ: סיבת השאלה היא שאם – ואני מבין שאכן – הוא ידבר, אני אכנס פחות לפרטים.

איתן כבל: אני מציע, אדוני השר, שאתה תציג את התפיסה שלך כשר מלמעלה, אחר-כך הם ירדו עד כמה שאפשר – זה הסיכום שלי גם כן.

איתן כבל: בבקשה אדוני.

ישראל כץ: תודה רבה.

ישראל כץ: אני מברך על הדיון.

ישראל כץ: הדיון הזה מלווה שלב חשוב של התנעת הפרויקט.

ישראל כץ: אומנם היו דברים בעבר, בשנים עברו, וגם כן מזה למעלה משנתיים יש עבודות מסוימות שמתבצעות.

ישראל כץ: אבל כרגע אנחנו הולכים לשלב קריטי של התנעת העבודות.

ישראל כץ: התנעת העבודות, בעיני, היא בפרמטרים ברורים מאוד.

ישראל כץ: כאשר יוצאים כבר מכרזים, יש כבר זוכים, ועולים לשטח, זה מבחינתי דבר שמתבצע.

ישראל כץ: וזה מבדיל מאוד בין פרויקטים שרוצים לעשות אותם, חושבים לעשות אותם, כן עושים אותם – בדרך כלל לא עושים אותם – לבין פרויקט שמתבצע.

ישראל כץ: וזה פרויקט שמתבצע.

ישראל כץ: למה אני מדגיש?

ישראל כץ: כי זה הפרויקט שהניגוד בין השאיפות, הרצונות, התחזיות, עד כדי הנחת אבני פינה אפילו כחמש או שש פעמים, לבין הביצוע עצמו, אולי הפער הגדול ביותר.

ישראל כץ: אם כי לא מעט פרויקטים אחרים, כמו שדה התעופה "רמון" ליד אילת, כמו הרכבת לירושלים, לא מעט פרויקטים, גם כן בגדר החלטות באוויר שלא בוצעו.

ישראל כץ: אבל כאן מדובר בפרויקט הראשון מתוך רשת, שהוא הכבד ביותר, המשמעותי ביותר – לא מבחינה ערכית, מבחינה מעשית.

ישראל כץ: תל-אביב וגוש דן הם ליבת העסקים של ישראל.

ישראל כץ: נכון לעכשיו הם מרכז האוכלוסייה הגדול ביותר.

ישראל כץ: הרבה מגיעים גם מחוץ לעיר בגלל העובדות האלה.

ישראל כץ: לכן יש חשיבות רבה במערכת של רכבות קלות, רכבות תת-קרקעיות, מטרו, וכל שאר הדברים.

ישראל כץ: אני קורא, עוקב – ובטח יעלו כאן – כל מיני דברים שאני לא רואה אותם בגדר אלטרנטיבה, אלא דברים משלימים.

ישראל כץ: חברת הכנסת זנדברג תדבר על אופניים.

ישראל כץ: אנחנו גם בעד האופניים.

ישראל כץ: בוודאי זו ההזדמנות לשים דגש על הדבר.

ישראל כץ: אבל זה לא במקום.

ישראל כץ: המסה של הנוסעים ברכבות האלה – כמובן, צריך להסדיר ולהגביר ולשכלל את נסיעת האוטובוסים, מוניות השירות, הרכבת הכבדה.

ישראל כץ: את כל הדברים האלה אנחנו עושים, מתגברים, פורסים את זה גם לפריפריה.

ישראל כץ: עושים את כל הדברים, אבל זה מתנקז בתל-אביב, והקו הזה לבד אמור להסיע כ-70 מיליון נוסעים בשנה.

ישראל כץ: כרגע חברת נת"ע – שעליה הוטל – מקדמת תכנון של עוד קווים.

ישראל כץ: אנחנו הנחינו – ואנחנו נחמיר את ההנחיה הזאת – שהתכנון יהיה ככל שניתן תת-קרקעי מתחילתו ועד סופו.

ישראל כץ: כי הקו הזה, בסיס התכנון שלו הוא כבר בין 15-10 פעמים לפחות.

ישראל כץ: אנחנו רק האצנו והתאמנו ומוציאים לדרך.

ישראל כץ: הוא חצי מעל לפני הקרקע, חצי מתחת לפני הקרקע.

ישראל כץ: זה יותר טוב מאשר רק מעל.

ישראל כץ: דווקא מגבולות צומת גהה, בני-ברק, רמת-גן, תל-אביב, זה מתחת לפני הקרקע.

ישראל כץ: מאזור יפו, בת-ים, פתח-תקווה עד גהה, מעל.

ישראל כץ: לאחר מכן, ביפו-בת-ים עוד פעם מעל.

ישראל כץ: אין ספק שרכבת תחתית מונעת את החיכוך עם שאר גורמי התחבורה.

ישראל כץ: יש לזה משמעות חשובה מאוד.

ישראל כץ: כאן יש שילוב של הדברים, הוא די ייחודי, והוא מתבצע.

ישראל כץ: אני בא לומר שאני משוכנע לחלוטין בתקפות של אומדנים ובתקפות של לוחות הזמנים.

ישראל כץ: כל הביקורת המיתולוגית, שכולה מוצדקת, היא למה לא עשו את זה לפני 50 שנה, 40 שנה, 30 שנה, וכולי.

ישראל כץ: יש לזה סיבות.

ישראל כץ: חבר הכנסת כבל, אולי תטיל על מישהו לכתוב – אולי יש לכם מתלמדים כאן שיכתבו עבודת דוקטורט על גישתם של אבות הציונות ומייסדי המדינה לתחבורה.

ישראל כץ: למה בזה הם היו פחות דומיננטיים מאשר בתחומים רבים אחרים שיצרו כאן מדינה משמעותית מאוד.

<קריאה: לא רק 20 שנה, אפשר גם 10 שנים.

ישראל כץ: בגלל יכולת העשייה הגדולה שהייתה, התחום הזה הוא בולט בחסרונו.

איתן כבל: צודק.

איתן כבל: נכון.

ישראל כץ: לא חיבורים לפריפריה, חיבורים אסטרטגיים – כבישים רכבות – ולא מערכת להסעת המונים בערים הגדולות.

ישראל כץ: ולכן עכשיו העבודה היא בתנאים הרבה יותר קשים, בתנאים אורבניים יותר קשים.

ישראל כץ: חלק מהעבודה שהם מבצעים היא שימור הבתים, הגנה על בתים שלא יקרסו, שלא יינזקו.

ישראל כץ: כמובן, הטיפול מול הדיירים ושאר הדברים.

ישראל כץ: העבודות האלה מוכרזו, הן יצאו.

ישראל כץ: אני חייב לשבח את החשבת הכללית, שאיננה כאן, שגם בתקופה של היעדר תקציב ובעבודה ב-1/12, ועדת החריגים שהיא עומדת בראשה אישרה להוציא לדרך עבודות במיליארדים מתוך ראיית חשיבות הפרויקט הזה.

ישראל כץ: זה לא מובן מאליו, וזה מה שמאפשר להוציא את המסה של העבודות לדרך, וזה יקרה.

ישראל כץ: אני רוצה להדגיש, אני לא מקל ראש – אני לא רוצה להגיד סבל – בחיכוך עם האוכלוסייה.

ישראל כץ: אני לא מקל ראש בחיכוך עם בעלי העסקים.

ישראל כץ: אני בא לומר את עמדתי, אדוני היושב-ראש, שעיריית תל-אביב – כעירייה הגדולה, אבל גם עיריות אחרות שזה יהיה בתחומן – כן צריכות – גם כלקח ממה שהיה בירושלים – לבטל או לתת הנחות בארנונה לבעלי עסקים.

ישראל כץ: מאחר ויש עליהם מגבלה מדינתית, שצריכים אישור של הממשלה, אני לוקח על עצמי – מתוך הנחה שאכן העיריות יהיו מוכנות, עיריית תל-אביב ואחרות, גם בסיוע שלכם – להביא את האישורים האלה ממשרד הפנים, מהממשלה, ממי שצריך.

איתן כבל: כבר אני אומר, אנחנו נתייצב בעניין הזה, נשב כולנו בוועדה כדי לתת לך את הכתף בעניין.

ישראל כץ: תודה רבה.

ישראל כץ: מצוין, זו כבר בשורה גדולה להרבה גורמים.

ישראל כץ: נכון שאנחנו לא היינו אמורים במנדט הרגיל לעסוק, אבל אני רואה את עצמי כמי שמוביל פרויקט בממשלה שאחראית לעשות את המקסימום כדי למנוע פגיעה ולמנוע חיכוך.

ישראל כץ: אני משוכנע שרוב עצום של התושבים – כמובן של המנהיגות הציבורית –תומכים בביצוע הפרויקט.

ישראל כץ: אני גם רואה תגובות של ציבור בארץ, וגם אתם ודאי חשים ורואים.

ישראל כץ: כאשר משוכנעים שפרויקט מבוצע כהלכה בלוח זמנים נכון, כמו נאמר עבודות לשדרוג כביש תל-אביב-ירושלים, ירושלים-תל-אביב, הציבור מוכן לשאת בנטל.

ישראל כץ: אנחנו כבר עושים את המקסימום כדי להקל.

ישראל כץ: אגב, הרבה פעמים הקושי בסוף הוא פחות מאשר ההתראה, וזה בסדר גמור.

ישראל כץ: אני מקווה שגם כאן יהיה כך.

ישראל כץ: אנשים בעצמם, בהתנהלות, והפעילות עצמה תקטין – אגב, אני לא הייתי בעד ההערה לתת עצות לצאת שעה קודם, זה לא תפקידנו.

ישראל כץ: יהודה, אתה עושה עבודה טובה, אבל בעניין הזה תן לאחרים לעסוק.

ישראל כץ: אנחנו לא נותנים עצות מתי לצאת, מתי לא, כל אזרח ייצא מתי שהוא רוצה.

ישראל כץ: אנחנו לא לוקחים אחריות על - - -

איתן כבל: היה יותר פשוט להוסיף שעה.

איילת נחמיאס ורבין: אדוני השר, כמי שגרה בלב ליבן של העבודות, אני יכולה להגיד לך שאני כבר נערכת להוסיף שעה ליממה.

ישראל כץ: אזרחית טובה.

ישראל כץ: אני סומך על התושייה, והממשלה צריכה לעשות את שלה.

ישראל כץ: להגיד יודעים לבד מתי כן לנסוע, מתי לא ומתי אפשר לצמצם.

ישראל כץ: אנחנו עושים כאן מאמץ מקסימלי בתנאים בוסריים לפרוש עוד רשת של תחבורה ציבורית מה-2 באוגוסט.

ישראל כץ: אני מתכוון להיות על האוטובוס הראשון.

ישראל כץ: אתם צריכים לוודא שהוא ינוע ללא חסימות, ושיהיו נת"צים.

ישראל כץ: אני אומר, זו אמירה לא קלה – אין מספיק נת"צים, והאכיפה היא לא אכיפה.

ישראל כץ: אלו שתי נקודות קריטיות בכל הצלחת התגבור של התחבורה הציבורית.

ישראל כץ: אפשר לארגן מאות אוטובוסים – אם לא יהיו נת"צים ואם לא תהיה אכיפה מול הרכב הפרטי, אז הם ייסעו בשיירות ולא יגיעו בזמן, ולתדירות לא תהיה משמעות.

ישראל כץ: לכן טוב שסוכם עם משטרת ישראל, משרד האוצר, על תגבור.

ישראל כץ: אתם תפתחו את זה, תסבירו.

ישראל כץ: המשטרה חייבת לבצע פיקוח.

ישראל כץ: עמדתי היא ברורה, אמרתי את זה גם בעבר, בפורומים של התחבורה הציבורית – אגב, המשטרה, אני מבין שיש בה נכונות להעביר סמכויות לפיקוח העירוני בתחומים של אכיפה פנים עירונית.

ישראל כץ: זה נכון לאופניים החשמליים, שלא ייסעו על מדרכות, זה נכון לגבי דברים אחרים, בוודאי זה נכון לגבי נת"צים.

ישראל כץ: אין שום סיבה שהעירייה, עם הפיקוח שלה, לא תהיה שותפה.

ישראל כץ: אני מקווה שהדברים האלה יוסדרו, יש שם איזו חקיקה שלדעתי היא בתהליך הסדרה בכנסת.

ישראל כץ: אבל עד אז האחריות - - -

<אתי בנדלר: אתמול ביקשתם להחיל דין רציפות.

ישראל כץ: חייבים לזרז, גם המשרד לביטחון פנים, משרד הפנים.

ישראל כץ: כולם צריכים לשתף פעולה.

ישראל כץ: עד אז המשטרה חייבת לנהל את הסדרי התנועה – ואת זה היא תעשה, זה בטוח – ולאכוף בנת"צים כדי שהתגבורת הזאת, שיש לה משמעות, תוכל לנוע.

ישראל כץ: אדוני היושב-ראש, אני עוד פעם אומר, זה פרויקט לאומי.

ישראל כץ: זה קו אחד מבין קווים נוספים שמתוכננים, שכרגע מקדמים את התכנון שלהם.

ישראל כץ: חלק מהתכנון יכול להבשיל כבר לקראת סוף השנה הבאה.

ישראל כץ: המימון כאן הוא מימון כבד, אני מדבר על הפרויקטים הנוספים.

ישראל כץ: גם הפרויקט הזה, האומדן שלו הוא 16.1 מיליארד שקלים.

ישראל כץ: זה אומדן שמוסכם על כל גורמי הממשלה.

ישראל כץ: אני חייב לומר בעניין הזה שמדברים, יש איזו מיתולוגיה שבזבזו מיליארדים, ששקעו בחולות.

ישראל כץ: קודם כל, לא היו חולות כי לא עבדו.

ישראל כץ: להגיד על פרויקט שהוא לא עומד באומדן, זה אחרי שמתחילים לעבוד ובאמצע פתאום, בגלל כל מיני סיבות וכשלים, זה נעצר, עולה יותר, וכולי.

ישראל כץ: זה לא קרה בפרויקט הזה.

ישראל כץ: כי לא התחילו ממש את העבודה.

ישראל כץ: האומדן הוא אומדן מעודכן לגבי תכנון מעודכן בלוח זמנים מעודכן, עם מכרזים – בינתיים שני מכרזים משמעותיים כבר עמדו בציפיות, בטח לא חרגו במכרזים, אולי אפילו פחות.

ישראל כץ: ולכן צריך להתייחס לדבר הזה בתור דבר שיוצא לדרך עם האומדן הרלוונטי הזה.

ישראל כץ: לא בוזבזו בו בינתיים.

איילת נחמיאס ורבין: השר, הייתה חברת "מסילות", אנחנו יודעים שהיו דברים רקובים שם.

ישראל כץ: אני מדבר על תקופתי.

איילת נחמיאס ורבין: אני מדברת לפני תקופתך, זה נכון.

ישראל כץ: ודאי.

ישראל כץ: כשזה לא בוצע.

ישראל כץ: הייתה חברה בשם "מסילות" ששאבה את לשדה של חברת נת"ע, שלא הייתה חברת ביצוע.

ישראל כץ: היו שם הרבה הוצאות, עשו בדלי עבודות בבת-ים ובפתח-תקווה.

ישראל כץ: אחד הדברים החשובים, שהקשר אתה נקטע והופסק.

ישראל כץ: אם כבר את נוגעת באותה תקופה, אני חסיד של היזמה הפרטית.

ישראל כץ: שמחתי מאוד כשנכנסתי לפני שש שנים לתפקיד, שהיו זכיינים שעמדו להקים את הקו הזה.

ישראל כץ: זה היה מורכב מארבע חברות בינלאומיות וישראליות.

ישראל כץ: בכל הבדיקות שהיו, של כל גורמי הממשלה, התחבורה, האוצר וכולי, המסקנה שהגיעו אליה כולם, פה אחד, שהחברות האלה לא מסוגלות לבצע את מה שהן זכו בו.

ישראל כץ: האומדן לא היה ריאלי, המטלות לא היו ריאליות.

ישראל כץ: לא לקחו את נושא המים בחשבון, ההפתעות בחשבון, דברים אחרים.

ישראל כץ: ולכן זו הסיבה המרכזית שהקשר הופסק.

ישראל כץ: אם הם היו יכולים לעמוד, הם לא היו מוותרים כל כך מהר, וגם אנחנו היינו רוצים.

ישראל כץ: אבל היה ברור שאי-אפשר להפסיק קשר בלי ליצור אלטרנטיבה, ועובדה שהאלטרנטיבה הזאת מביאה אותנו לתחילת השלב המכריע של ביצוע העבודות.

ישראל כץ: אני אומר עוד פעם, לפי ניסיוני בשש השנים, כשיש פרויקטים כמו הרכבת לירושלים, שהוא פרויקט מאתגר מאוד, עם מנהור – אני ממליץ לכולכם לבוא בהזדמנויות ולראות מה נעשה שם מתחת האדמה ומעל האדמה.

ישראל כץ: פרויקטים מורכבים – ברגע שהקבלנים עולים לשטח, החברות המבצעות, עם הפיקוח, הדברים קורים.

ישראל כץ: אני גם שמח, אגב, שבגלל מדיניות התחרות בתשתיות נוצר שיתוף בין חברות ישראליות לחברות זרות.

ישראל כץ: אני אומר, איתן, ידידי, יש לפעמים ויכוחים.

ישראל כץ: אגב, אני בלמתי את ההפרטות בנמלים וקבעתי שתחרות היא לפני הפרטות.

ישראל כץ: אני אומר שבתחום התשתיות העובדה שזה פתוח לתחרות של חברות מכל העולם – מה שלא קיים בשיכון אגב – יוצרת עבודה רבה לחברות הישראליות בשותפות או בנפרד משום שהיקף הביצוע גדל.

ישראל כץ: היקף הביצוע והיכולת גדלים, ואתה רואה כאן שותפות של חברות סיניות וישראליות, ואני רואה בפרויקטים אחרים חברות מכל העולם שבשותפות עם חברות ישראליות או בביצוע.

ישראל כץ: ולכן יש כאן איכות גבוהה מאוד, עם הציוד המתקדם ביותר, עם היכולות המתקדמות.

ישראל כץ: אגב, תוך כדי ביצוע ואספקת עבודה להרבה מאוד ישראלים, גם בעבודה ישירה, גם בקניית חומרים – אני מסתכל למשל על הנמלים החדשים שנבנים.

ישראל כץ: כבר ייבשו חלק מהים שם – אני לא נכנס עכשיו לכל מיני ויכוחים.

ישראל כץ: שאלתי אתמול בדיון מאיפה הם מביאים את כל החומרים.

ישראל כץ: קונים כאן.

ישראל כץ: קונים את החומרים.

ישראל כץ: אותו דבר בפרויקט כזה.

ישראל כץ: אגב, יש גם הקפדה שבסביבות שליש, ואפילו יותר, יהיה רכש גומלין מצד אלה שמבצעים במידה ואלו חברות זרות.

ישראל כץ: כך שגם תוך כדי ביצוע, למרות הקשיים שאנחנו צריכים להתמודד אתם – ואני מדגיש – יש כאן כבר תנופה וצמיחה.

ישראל כץ: התוצאה היא חלק ממערכת שהיא הפתרון היחידי לגוש דן, לתל-אביב, וכל הדברים האחרים.

ישראל כץ: חבר הכנסת חנין ואחרים מדברים על אוטובוסים – הנה, אנחנו שופכים אוטובוסים, מנסים אוטובוסים, והמפתח הוא נת"צים ואכיפה בנת"צים.

ישראל כץ: אין אלטרנטיבה – ואפשר לבדוק את זה בכל העולם – למסה של הרכבות הקלות מבחינת ההיקף.

ישראל כץ: כמובן שבעתיד בכרטיס אחד אפשר יהיה לנסוע ברכבת כבדה, באוטובוס, ברכבת קלה, במונית שירות – שאומנם הן לא מסובסדות – כדי שאדם שצריך להחליט אם בשעה מסוימת למקום מסוים – בדרך כלל בשעות העבודה – הוא מוותר על הרכב הפרטי שיש לו ועובר לתחבורה הציבורית, ככל שההיצע גדל יותר, זו לא תחרות, אלא זו השלמה שגורמת לו לקבל החלטה שהוא כן יכול להשתמש בתחבורה הציבורית.

ישראל כץ: אם היום היקף השימוש הוא 20% מינוס – למרות שבעקבות אותה רפורמה מושמצת, הייתה עלייה של 6% באזור גוש דן, עם "הרב-קו".

ישראל כץ: לפי ועדת טרכט

ישראל כץ: נברג כל אחוז זה 400 מיליון שקל הכנסה למשק המדינה, 6% זה כמעט 2.5 מיליארד.

ישראל כץ: אבל אלו לא מספרים סבירים.

ישראל כץ: במטרופולין זה צריך להיות 50%-40% שימוש.

ישראל כץ: אותו מעמד בינוני מפורסם מדיר רגליו כמעט לגמרי מתחבורה ציבורית.

תמר זנדברג: נכון.

תמר זנדברג: מה היעד לתקופת העבודות על הרכבת הקלה?

ישראל כץ: איזה יעד?

תמר זנדברג: שימוש בתחבורה ציבורית.

ישראל כץ: אני יודע מה שמים, אולי הוא יודע.

ישראל כץ: אני לא יודע אם אפשר לדייק בקביעת יעדים.

<קריאה: 20%.

תמר זנדברג: בזמן העבודות.

ישראל כץ: חברת הכנסת זנדברג, אני לא יודע אם דווקא עכשיו - - -

איתן כבל: תיכף.

איתן כבל: תיכף.

איתן כבל: תרשמי את הדברים שלך.

ישראל כץ: אני יודע מה מזרימים לתוך המערכת – מאות אוטובוסים וכל מה שאפשר.

ישראל כץ: המפתח הוא נת"צים.

ישראל כץ: אם יש לכם קשרים עם ראשי הערים, תגידו להם לשתף פעולה עם נת"צים, אכיפה, והכנסת עוד גורמי אכיפה לתוך העירייה.

איילת נחמיאס ורבין: וגם אוטובוסים לא מזהמים, השר, כי יש תקציבים לזה.

איתן כבל: חברים, אני רוצה שכולם ידברו.

איתן כבל: איילת.

איתן כבל: השר, ברשותך.

ישראל כץ: מה שאני מבקש, שכל מי שמלווה – תפקיד הכנסת לפקח, תפקידנו לבצע.

ישראל כץ: אני לוקח אחריות ואנחנו נבצע.

ישראל כץ: בכל פעם שאמרו שזה לא יהיה, אמרתי שזה יהיה.

ישראל כץ: אמרו לי תסביר לכולם שזה עומד להיות.

ישראל כץ: אמרתי, אני לא אצליח לשכנע.

ישראל כץ: זה חמישים שנה של אבני פינה ושל הבטחות שלא מומשו.

ישראל כץ: מתי יידעו שזה קורה?

ישראל כץ: כשהרחובות ייחסמו.

ישראל כץ: תפקידנו עכשיו לוודא שהם ייחסמו פחות, אבל לפחות כולם יודעים ומאמינים שהעבודות יצאו לדרך.

ישראל כץ: תודה רבה.

איתן כבל: תודה אדוני השר.

איתן כבל: פרי, רצית משפט.

יעקב פרי: מעבר לברכות לך על קיום הדיון ולשר, שזה חידוש מרענן שאנחנו רואים שר בוועדת הכלכלה, אבל יהיו כנראה - - -

איתן כבל: אתה תראה מספיק.

יעקב פרי: אני יודע שאני אראה.

יעקב פרי: אני מברך ומצטרף, לא רוצה להאריך בדברים.

יעקב פרי: אבל חסרים לי שלושה או ארבעה משפטים למה צריך את זה.

ישראל כץ: אמרתי, אולי לא היית בתחילת הדיון.

יעקב פרי: לא, הייתי.

יעקב פרי: אני מתכוון למה צריך את זה לא מבחינת הצטרפותנו למודרניות ולהוריד את כמות השימוש בתחבורה הפרטית.

יעקב פרי: יש איזשהם אומדנים – אני מניח שיש – מה אמור היה לקרות בתל-אביב, מה יקרה בתל-אביב בעוד שש שנים או בעוד שבע שנים ואיזו בעיה זה יפתור?

יעקב פרי: כלומר, חסר לי איזה מבוא שאומר אם זה לא יהיה, יהיה פיצוץ, יהיה - - -

ישראל כץ: זו הכותרת.

ישראל כץ: רק הערה אחת לומר, ישבתי כאן בדיון.

ישראל כץ: הייתה נציגה בכירה של משרד הפנים בקדנציה הקודמת, אחראית על מחוז תל-אביב והמרכז, ואמרה אנחנו מתכוונים - - -

<גילה אורון: אני לא לשעבר, אני עדיין.

ישראל כץ: לא אמרתי לשעבר.

ישראל כץ: בקדנציה הקודמת.

ישראל כץ: אנחנו מתחלפים, לא אתם.

ישראל כץ: ממשלות מתחלפות, הפקידות נשארת.

ישראל כץ: אני אצטט אותך עוד פעם: צפויים להקים כ-400,000 יחידות דיור בגוש דן רבתי בשנים שיבואו.

איתן כבל: בזכותך השר מביא גאולה לעולם כשהוא מצטט אותך.

ישראל כץ: אני מקבל חיזוק בזמן אמת, גם בקדנציה הזאת.

ישראל כץ: כשאתה הולך להוסיף כל כך הרבה יחידות דיור, ובלאו הכי צפוף, ברור שבלי אמצעי הסעת המונים מהסוג שבכל העולם ידוע שהם מותאמים למשימה הזאת, הכול יהיה פקוק, למרות כל הדברים האחרים.

איתן כבל: תודה אדוני השר.

איתן כבל: ברשותכם, אני אעביר את רשות הדיבור למנכ"ל נת"ע, יהודה בר-און.

איתן כבל: אני רוצה למקד את הדיון כי אני יודע שאפשר לתת פה הרצאה של כמה שעות.

איתן כבל: אני רוצה התמקדות בשלוש נקודות, ומה שלא בתחום סמכותך, אנא, אמור זאת, יש כאן את השר, יש פה את המנכ"ל, יש אותנו כדי שנוכל להתייחס.

איתן כבל: השר כבר נגע בנקודה מסוימת.

איתן כבל: אני רוצה ממך לו"ז, מה הצפי שלכם להתקדמות.

איתן כבל: נקודה שנייה, עד שהפרויקט יצא לפועל, נשמע את זה מבוקר עד ערב – מה אתם עושים כדי להוריד למינימום שבמינימום את תחושת המועקה שמקיימת בתקופה שכזאת?

איתן כבל: האם הפקתם לקחים מירושלים כמשל?

איתן כבל: אני אומר לך – אומר לכולנו – התיאומים הם נשמת אפינו.

איתן כבל: שלא יהיה מצב שהיה לי את המטה הכי טוב בעולם, באה המלחמה והרסה לי אותו.

איתן כבל: הכול מתוכנן, ובסוף כשזה קורה, זה מתרסק.

איתן כבל: דבר אחרון, שאני מבין שהוא לא בסמכותכם, אי-אפשר לצאת לפרויקט כזה – וכמובן, זו לא סמכותך אני מניח – כשברור שעסקים הולכים להיפגע בצורה דרמטית.

איתן כבל: אני מבקש ממך אדוני השר, אני רוצה להוסיף על אשר אמרת, אני חושב שזאת חובתך, זו חובתה של עיריית תל-אביב, זו חובת האוצר וזו חובתנו להניף את הדגל הזה.

איתן כבל: אתה יודע שבסוף הניתוח יצליח, וחלק יימצאו את עצמם לא זוכים לראות את הנס הגדול של רכבת תחתית קלה שהם יכולים ליהנות ממנה, אז מה עשינו בסיפור הזה?

איתן כבל: אסור שהדבר הזה יקרה, ואנחנו נעשה את הכול כדי לטפל בעניין.

איתן כבל: בבקשה אדוני.

<יהודה בר-און: תודה.

<יהודה בר-און: במספר דקות אני אתן סקירה למה שהולך לקרות בחודשים הקרובים.

<יהודה בר-און: בחודש אוגוסט אנחנו נתחיל לבצע את התחנות התת-קרקעיות שישרתו את המקטע התת-קרקעי, מתחת לפני הקרקע, של הרכבת, כפי שאמר השר.

<יהודה בר-און: אנחנו מדברים על קו אדום באורך של 24 קילומטר, כאשר 12 קילומטר מתוך ה-24 הם בתת-הקרקע, וה-12 הנותרים הם במפלס הדרך, כדוגמת הרכבת בירושלים.

<יהודה בר-און: כמו שאמרתי, בחודש אוגוסט – ולא במקרה בחודש אוגוסט – אנחנו נתחיל בעבודות לביצוע התחנות התת-קרקעיות.

<יהודה בר-און: בחודש אוגוסט יש קיטון דרמטי בנפחי התנועה מדי שנה בשנה, ולכן בחרנו להתחיל את אותם שינויים בהסדרי התנועה בחודש הזה.

<יהודה בר-און: אותם שינויים לא יבוצעו ביום אחד, אלא יתפרסו על-פני החודש.

<יהודה בר-און: אנחנו נתחיל, כפי שאמר השר, ב-2 באוגוסט את הסדר התנועה הראשון.

<יהודה בר-און: לקראת סוף אוגוסט נבצע את הסדר התנועה האחרון שבהם בשלב הזה.

<יהודה בר-און: יש לנו עשר תחנות תת-קרקעיות כאלו.

<יהודה בר-און: אחת מהן כבר מבוצעת בתחום העיר בני-ברק, שתשרת את אזור קריית אריה בפתח-תקווה.

<יהודה בר-און: תשע התחנות האחרות יתחילו, כמו שאמרתי, באוגוסט.

<יהודה בר-און: אני מציין, לעניין לוחות הזמנים, כפי שביקש היושב-ראש, בחודש אוגוסט אנחנו נתחיל בהסדרי התנועה שהם הקשים יותר על מנת להתחיל בעבודות.

איילת נחמיאס ורבין: באיזה חודש?

<יהודה בר-און: בחודש אוגוסט הקרוב.

<יהודה בר-און: בחודש הזה אנחנו נתחיל, ולאורך השנים, בסדר גודל של כשלוש שנים, הסדרי התנועה ישתנו, ולאורך הזמן, כעבור אותן כשלוש שנים, ישתנה בין תחנה לתחנה.

<יהודה בר-און: הסדרי התנועה ילכו וישתפרו לטובת הנהגים ולטובת התחבורה הציבורית.

איתן כבל: האם, אדוני המנכ"ל, אתם הולכים לעבוד במקביל או בטור?

<יהודה בר-און: אנחנו הולכים לעבוד במקביל בכל התחנות.

<יהודה בר-און: ההתחלה תהיה בטור על מנת לאפשר את ההסתגלות של הסדרי התנועה החדשים.

<יהודה בר-און: אבל ההתחלה תהיה, כמו שאמרתי, ב-2 באוגוסט, והסוף של המקביל הזה הוא חודש וחצי לאחר מכן.

<יהודה בר-און: כלומר, במשך חודש וחצי, בסוף אותו חודש וחצי, אנחנו נמצא את עצמנו עובדים על כל תשע התחנות התת-קרקעיות במקביל.

<יהודה בר-און: אני מציין שבשלב הראשון, כפי שאמרתי, אנחנו מתחילים את התחנות התת-קרקעיות, ולאחר מכן, במהלך השנה הקרובה, תגענה לארץ מכונות ה-TBN, אותן מכונות שמבצעות את החפירה של המנהרה.

<יהודה בר-און: טכנולוגיה מוכרת מאוד בעולם.

<יהודה בר-און: בוצעו מאות פרויקטים בטכנולוגיה הזאת.

<יהודה בר-און: המנהור לרכבת לירושלים גם בוצע באופן הזה.

<יהודה בר-און: אצלנו בתל-אביב יש לנו גם בעיה של מי תיהום, אבל בשלב הזה של בניית המנהרה, כמעט ולא תהיינה הפרעות משום שהחפירה תתבצע בתת-הקרקע.

<יהודה בר-און: לעניין השונות בין הפרויקט שלנו והפקת הלקחים.

<יהודה בר-און: ראשית, אני מציין ואומר שבירושלים – כפי שאתם רואים היום וכולנו נהנים מזה, ואנחנו בתל-אביב אפילו בקנאה רבה – הרכבת נוסעת במפלס הקרקע.

<יהודה בר-און: זה חייב סגירת צירי תנועה ראשיים לכל אורכם לתקופה ארוכה מאוד.

<יהודה בר-און: אצלנו, כפי שאמרתי, יש את התחנות התת-קרקעיות, מרחק של כקילומטר בין תחנה לבין תחנה.

<יהודה בר-און: מלבד שני צמתים, לכל אורך הזמן תישמר תנועה רציפה, אומנם במספר נתיבים מוגבל, אבל תישמר תנועה רציפה לאורך התוואי.

<יהודה בר-און: כאמור, מלבד שני צמתים, מלבד בניית שתי תחנות, תחנת אלנבי – אגב, השמות של התחנות הם על-פי הרחוב הניצב לרחוב.

<יהודה בר-און: תחנת אלנבי למעשה ממוקמת ברחוב יהודה הלוי, ותחנת קרליבך נמצאת ברחוב בגין.

<יהודה בר-און: כמו שאמרתי, בשונה מירושלים, תישמר תנועה.

<יהודה בר-און: אומנם עם כמות נתיבים קטנה יותר, אבל זה שונה מאוד מירושלים.

<יהודה בר-און: מה הפתרונות שאנחנו מציעים בשלב הזה?

<יהודה בר-און: ב-2 באוגוסט, יום תחילת העבודות, יופעלו ביום הזה 3,500 מקומות לחניוני "חנה וסע" שיאפשרו לנהגים לא להיכנס למתחם העבודות.

<יהודה בר-און: להחנות את הרכב מחוץ למתחם, להיכנס לחניון, ולעלות על שאטלים שיביאו אותם למוקדי התעסוקה המרכזיים – רחוב יגאל אלון, אזור הבורסה, רחוב רוטשילד, מתחם דרום הקריה.

<יהודה בר-און: כעבור כחודשיים אנחנו נגדיל את הכמות הזאת בעוד 500, ל-4,000 מקומות חניוני "חנה וסע".

<יהודה בר-און: בהמשך, כחצי שנה לאחר מכן, בגלל תהליכים של עבודה של הנדסה אזרחית, יצטרפו עוד כ-3,000 מקומות חניוני "חנה וסע".

<יהודה בר-און: כלומר, בתוך כחצי שנה-שמונה חודשים, אנחנו נהיה במצב שעומדים לרשות הנהגים כמעט 8,000 מקומות חניוני "חנה וסע", דבר שלא היה קודם.

<יהודה בר-און: בנוסף לשירות הזה – ועל כך דרור ממשרד התחבורה ירחיב – יקרו שני דברים.

<יהודה בר-און: אחד, עיבוי השירות של התחבורה הציבורית ותוספת שירות של רכבת ישראל.

<יהודה בר-און: אם עד היום במקטע שבין כפר-סבא לבין ראשון לציון היו שלוש רכבות בשעת שיא, רכבת ישראל תפעיל עוד רכבת בכל שעת שיא.

<יהודה בר-און: כל רכבת כזו, משמעותה 1,500 מקומות חדשים שלא היו לפני תחילת העבודות.

<יהודה בר-און: בנוסף לכל הדברים האלו, יתווספו האוטובוסים, כפי שיגיד דרור.

<יהודה בר-און: אולי נגיד עוד משפט אחד בנושא בעלי העסקים והסוחרים.

<יהודה בר-און: בחמשת החודשים האחרונים קיימנו כ-200 פגישות גם בכנסים וגם בפגישות פרטניות - - -

יעקב פרי: כמה בעלי עסקים נמצאים על התוואי, פחות או יותר?

יעקב פרי: סדר גודל.

<יהודה בר-און: לפי ההערכות שלנו יש סדר-גודל של כ-200 בעלי עסקים בצמידות ישירה לאתרי העבודות.

<יהודה בר-און: כמו שאמרתי, בחמשת החודשים האחרונים קיימנו את אותם מפגשים.

<יהודה בר-און: אגב, אני מציין ואומר שכל אותם בעלי עסקים שנמצאים שם, והם ותיקים שם באותם מקומות, כל הפרויקט מוכר להם ונפגשו אתם שנים אחורה.

<יהודה בר-און: אנחנו באנו לפני כחמישה חודשים, לא רק סיפרנו להם מה הולך לקרות, אלא גם אמרנו להם מתי.

<יהודה בר-און: באנו לפני חמישה חודשים כשידענו – אחרי שקיבלנו את ברכת הדרך מהמשרד ומהשר – אמרנו חברים, זה הולך לקרות בחודש אוגוסט.

<יהודה בר-און: היינו קונקרטיים מאוד.

<יהודה בר-און: אנחנו שומעים את הביקורת, ואנחנו מקבלים אותה כי אנחנו מבינים את הכעס, את הביקורת ואת ההערות.

<יהודה בר-און: אבל כמעט ואין אמירה שלא ידעו על זה, שלא קיבלו מידע.

<יהודה בר-און: נכון שיש איזושהי טרוניה לא קלה מבחינתו על כך שאנחנו לא באים עם פתרונות.

יעקב פרי: אדוני המנכ"ל, זה בסדר, אנחנו מבינים, מזדהים, כולנו רוצים לעזור.

יעקב פרי: השאלה היא כמה מתוך ה-200 הם בצרה צרורה וכמה אפשר לסייע, לעזור, או להפעיל את העסקים שלהם.

<יהודה בר-און: לגבי עזרה והפעלת העסקים, מה שאנחנו מתכוונים לעשות לאותם בעלי עסקים – ועוד פעם, זה משתנה באפיון העסקי, זה משתנה בין עסק לעסק – אנחנו נאפשר לכל בעל עסק – ואנחנו מחויבים לזה, אנחנו מצהירים את זה, ואני אגיד שגם ניתן עוד מידע.

<יהודה בר-און: גם הקבלנים שעובדים עבורנו מחויבים לעניין בחוזה.

<יהודה בר-און: אנחנו נאפשר לכל בעל עסק שכזה כל האמצעים על מנת שיתאפשרו לו פריקה וטעינה באופן רציף.

<יהודה בר-און: אגב, גם ברחוב אבן גבירול היום בתל-אביב אי-אפשר לבצע פריקה וטעינה לאורך כל שעות היום.

<יהודה בר-און: אנחנו מחויבים לעניין הזה גם באמצעות פועלים וגם באמצעות כלי שינוע.

<יהודה בר-און: כלומר, זה לא שמשאית ה"קוקה-קולה" תצטרך לחנות 200 מטר מהחנות ותצטרך לפתור את הבעיה איך להגיע.

<יהודה בר-און: אנחנו מחויבים לתת את כל הגיבוי הלוגיסטי על מנת שהסחורה תגיע מהמשאית לפתחו של בעל העסק, וכמובן, הפוך.

<יהודה בר-און: בנוסף, בשונה מהמקובל – ואתם רואים את זה בהרבה מאוד מקומות פרויקטים בתל-אביב, בעולם – יש גידור של הפרויקט.

<יהודה בר-און: בדרך כלל זו אסכורית לבנה בחודשים הראשונים, ולאחר מכן יש עליה - - -

יעקב פרי: המתחם חסום.

<יהודה בר-און: המתחם חסום, והוא חסום בצורה פחות אסטטית, כי אחרי שיש את האסכורית הלבנה, חודש אחרי זה כבר יש מדבקות של כל מיני אירועים כאלו ואחרים.

<יהודה בר-און: אנחנו הולכים – ואתם יכולים לראות את זה במצגת שלפני

<יהודה בר-און: כם – הגדר הולכת להיות ממותגת.

<יהודה בר-און: בגדר יהיה מידע.

<יהודה בר-און: על הגדר אנחנו נפרסם את אותם בעלי עסקים שהגדר של האתר תסתיר אותם, כמובן ללא תשלום.

קארין אלהרר: אדוני המנכ"ל, אפשר לשאול שאלה?

קארין אלהרר: אני מבינה שאתם תיתנו התייחסות לבעלי העסקים, וזה כמובן חשוב.

קארין אלהרר: אני מברכת אותך, אדוני השר על כך שאתה תפעל אקטיבית על מנת לסייע להם בעניין הארנונה.

קארין אלהרר: אני הייתי רוצה, אם אפשר, בבקשה, לקבל התייחסות – אחד הדברים המשמעותיים יותר עבור אנשים עם מוגבלויות לצורך ההתניידות שלהם הוא נגישות במרחב הציבורי.

קארין אלהרר: הייתה עבודה משמעותית מאוד דווקא בעיריית תל-אביב להנגשה, בוודאי של כל הצמתים, ועדיין העבודה ממשיכה בנושא הזה.

קארין אלהרר: אני מוטרדת מעט, ואני אשמח אם תוכל לתת לי את התייחסותכם, אם ישבתם עם יועצי נגישות, אפילו עם נציבות שוויון זכויות לאנשים עם מוגבלויות, שלא חלילה ייווצר מצב שהתנועה תהפוך להיות בלתי אפשרית עבורם.

קארין אלהרר: גם מבחינת חניות לנכים, שבדרך כלל ממוקמות ממש על הכביש בקירוב וגם מבחינת התנועה.

איתן כבל: חברת הכנסת קארין, קודם כל, תודה שאת נותנת לו את האפשרות לענות לך.

איתן כבל: אני מקווה שאצלך בוועדה את נוהגת אחרת.

איתן כבל: יש התנהלות דיון, אני רוצה שהוא יסיים, ברשותך, אחר-כך נוכל לעבור – כולכם, כל אחד ביקש, וזה פשוט לא הוגן שכל אחד יתפרץ.

איתן כבל: אנחנו נמצא את עצמנו שכל אחד אומר את דבריו שלו שלא בתורו.

איתן כבל: בבקשה, ברשותך, תתכנס כדי שאנחנו נוכל לאפשר לחברים, ואז זה יהיה קל יותר לפתוח את הדיון.

קארין אלהרר: אני מקבלת את ההערה ומתנצלת.

איתן כבל: אמרתי את זה באהבה.

ישראל כץ: יהודה, תיגע גם בלוח הזמנים הכללי לסיום הפרויקט.

<יהודה בר-און: בהחלט.

<יהודה בר-און: הדבר הנוסף שרציתי לומר בהקשר של האינטראקציה עם התושבים ובעלי העסקים, תהיה הקפדה מעמיקה ויסודית שלנו, והרבה מאוד שעות אדם, ואני אגיד, גם הרבה מאוד כסף, על מנת לשמר את אתרי העבודה האלו כאתרים נקיים, מזמינים, מכבדים, הן מבחינת חסימת מדרכות – ואני אספר לך על התהליך שהולך לקרות, כי באזור הביצוע עומד להיות בכל מקום כזה גורם מטעמנו שלא קשור להיסטריה, או ללחץ לחץ הביצועי.

<יהודה בר-און: אדם מנוטרל מהקבלן או ממנהל העבודה, הוא יהיה קל לזיהוי.

<יהודה בר-און: תפקידו של אותו אדם יהיה לנהל את האינטראקציה בין בעל העסק, בין התושב, לבין האתר שנמצא.

<יהודה בר-און: מבחינתנו, אנחנו מפעילים את האתר.

<יהודה בר-און: לכן אנחנו נקפיד על העניין הזה, על שמירת מדרכות נקיות ומזמינות, על נגישות מלאה לבעלי מוגבלויות.

<יהודה בר-און: אנחנו משקיעים בזה המון.

<יהודה בר-און: אנחנו נייצר פה סטנדרט שלא כל כך היה מוכר, ואנחנו - - -

איתן כבל: יהודה, עוד שאלה בהמשך, חניוני "חנה וסע" הם בחינם, אני מבין.

<קריאה: אבל ההסעה באוטובוסים היא תמורת תשלום.

דב חנין: החניונים בתשלום.

<יהודה בר-און: החנייה בתשלום של 15 שקלים, הנסיעה בשאטל היא ללא תמורה.

איתן כבל: ברור.

איתן כבל: בסופי שבוע איך זה יעבוד?

<יהודה בר-און: בסופי שבוע לא יופעלו השאטלים.

<יהודה בר-און: השאטלים יופעלו בימים ראשון עד חמיש מ-06:00 בבוקר ועד השעה 22:00 בלילה.

תמר זנדברג: מה עם שישי ומוצ"ש?

<יהודה בר-און: כרגע השאטלים לא מתוכננים לפעול לא בשישי ולא במוצ"ש.

<יהודה בר-און: אין בעיה מבחינתנו, מבחינת ההתארגנות שלנו, להפעיל את אותם חניונים ואת אותם שטאלים גם בשישי וגם במוצ"ש.

<יהודה בר-און: מבחינת ההתארגנות שלנו זה - - -

איתן כבל: אדוני מבין את הבעיה.

<יהודה בר-און: כן.

איתן כבל: אנחנו נבקש אחר-כך התייחסות לסופי שבוע.

איתן כבל: רק תכניס אותנו לדיון.

איתן כבל: תודה.

<יהודה בר-און: חברים, אנחנו - - -

תמר זנדברג: באיזה שעות העבודות עצמן?

יעקב פרי: בכל שמונת האתרים זו אותה חברה, אותן מכונות, או שכל אתר זו חברה אחרת?

<יהודה בר-און: בגדול, אנחנו מדברים על שלושה קבלנים.

<יהודה בר-און: קבלן אחד מבצע באזור רמת-גן, בני-ברק ותל-אביב.

<יהודה בר-און: קבלן שני מבצע את תחנת קרליבך, שהיא תחנה עם היקף פעילות גדול מאוד כי משרתת היא גם את הקו האדום, גם את הקו הירוק וגם מנהרת כלי רכב.

<יהודה בר-און: וקבלן שלישי יבצע בתחום בני-ברק ופתח-תקווה.

יעקב פרי: כי מהמצגת אפשר להבין כאן שזו אותה מכונה, או שמונה מכונות דומות שעושות את כל - - -

<יהודה בר-און: אלו הקבלנים.

<יהודה בר-און: לשאלת המכונות, שש מכונות יתופעלו על-ידי קבלן אחד ושתי מכונות על-ידי קבלן אחר.

איתן כבל: תודה.

איתן כבל: תודה אדוני.

ישראל כץ: סיום הפרויקט.

<יהודה בר-און: סיום הפרויקט.

<יהודה בר-און: אנחנו אומרים את זה עם הרבה אחריות – ובדקנו את עצמנו בצורה מקצועית מאוד, בדקו אותנו – אין שום סיבה שבעולם שבאוקטובר 2021, ואולי לפני כן, הרכבת הזאת לא תיסע ותיתן רמת שירות.

<יהודה בר-און: אני חושב, אדוני היושב-ראש, שיש הרבה מאוד פרויקטים בתחום התשתית במדינת ישראל שיודעים להגיד עליהם שהם עמדו בזמן ועמדו בתקציב.

איתן כבל: הלוואי.

איתן כבל: והיא לא תיפתח למקוטעין, או שהכוונה היא - - -

<יהודה בר-און: ישנו תהליך לקראת הפתיחה המלאה של הפעלות ניסיון למיניהן.

<יהודה בר-און: באוקטובר 21' הפעלה מלאה.

איתן כבל: אוקיי.

איתן כבל: אנחנו נעבור עכשיו לתוך התהליך פנימה.

איתן כבל: כולם רשומים.

איתן כבל: חבר הכנסת דני עטר, חברי, הקראתי את האופן שבו הדברים יתנהלו.

איתן כבל: קודם כל חברת הכנסת תמר זנדברג תציג – זה ירד מהמליאה, הצעה לסדר-היום.

איתן כבל: אחר-כך קארין, ואחר-כך – אני ביקשתי מחבר הכנסת דב חנין להכין התייחסות רחבה ומקצועית מהצד שלו, כמי שעוסק בדברים האלה, ואז נוכל גם לקיים כולנו את הדיון.

איתן כבל: תמר, בבקשה.

תמר זנדברג: תודה רבה אדוני היושב-ראש, על שקבעת את הדיון אפילו לפני שיזמנו את ההצעה שלנו.

תמר זנדברג: תודה לשר ולכל הצוות שהגיעו לתת את התשובות.

תמר זנדברג: הרכבת הקלה – נדמה לי שראשת הממשלה הראשונה שהחליטה על יציאה לדרך הייתה גולדה מאיר.

תמר זנדברג: זה היה בשנות ה-70'.

תמר זנדברג: מאז, כמו שאמרת כמה פעמים, הונחו אבני פינה, ואנחנו עכשיו בפתח המאה ה-21 כאשר פתרונות תחבורה כבר יש לנו מגוונים.

תמר זנדברג: האתגר הזה להתקדם בצד קווים שכבר מתוכננים הרבה מאוד שנים ולעשות בהם התאמות גם לתכנון הקיים על-פני השטח וגם לצרכים התחבורתיים, הוא אתגר גדול מאוד מאוד, ומעלה הרבה מאוד סימני שאלה שאנחנו צריכים לקחת אתנו לדיון על תכנון תחבורתי בפתח המאה ה-21.

תמר זנדברג: אני אומרת את זה כאמירה ושמה אותה רגע בצד.

תמר זנדברג: בתוך חודש העבודות יוצאות לדרך, הדחפורים כבר בשטח, זו עסקה גמורה.

תמר זנדברג: אני רוצה להתייחס בדברים שלי אך ורק להיערכות התחבורה בתקופת העבודות.

תמר זנדברג: אני כרגע לא מדברת על בעלי העסקים ועל המיגון.

תמר זנדברג: אלו נושאים חשובים ויש להם התייחסויות, ואני מניחה שנמשיך ללוות את הנושא.

תמר זנדברג: אבל מבחינת פעולת התחבורה במטרופולין תל-אביב, בגוש דן, בחמש-שש-שבע – ואני אופטימית כי אנחנו במדינת ישראל, ואולי אפילו יותר – השנים הקרובות, המשבר הזה הוא הזדמנות פז.

תמר זנדברג: הוא הזדמנות פז לעבור למטרופולין שיהיה מבוסס במידה רבה מאוד על תחבורה ציבורית פשוט כי לא תהיה דרך אחרת להתנייע במטרופולין גוש דן בשנים הקרובות, או כמעט לא תהיה, או תהיה קשה מאוד.

תמר זנדברג: הצעדים שהצגתם בשבוע שעבר היו צעדים – אני חייבת לציין כמי שעוסקת בתחום התחבורה, שפשפתי את עיני.

תמר זנדברג: אוטובוסים חינם – אומנם קוראים לזה שאטל, אבל זה אוטובוס – בכל 2.5 דקות, אכיפה בנת"צים – שזה נושא שאנחנו מדברים עליו המון זמן – קווים מזינים.

תמר זנדברג: ממש חלום.

ישראל כץ: תגידי תודה למשרד האוצר.

תמר זנדברג: רק מה?

תמר זנדברג: עם כל הכבוד למשרד האוצר, שני דברים.

תמר זנדברג: אחד, קודם כל אנחנו רוצים לוודא שהדברים האלה יתקיימו, זה דבר ראשון.

תמר זנדברג: כי על האכיפה בנת"צים אנחנו מדברים הרבה זמן.

תמר זנדברג: ראיתי במצגת שכתוב: אכיפה של משטרת ישראל.

תמר זנדברג: ואללה, אנחנו מדברים על אכיפה של משטרת ישראל כבר המון זמן.

תמר זנדברג: איזה אמצעים נערכו להבטיח שתהיה אכיפה בנת"צים?

תמר זנדברג: שתהיה תוספת נת"צים בתקופה הזו?

תמר זנדברג: איזה אמצעים נערכים להבטיח שהתחבורה הציבורית, עם השאטלים האלה ועם החיבור לתחבורה הציבורית הקיימת יהוו מענה תחבורתי טוב למטרופולין תל-אביב בתקופה הזו?

תמר זנדברג: איזה אמצעים נערכים להבטיח שהעבודה סביב התחנות במקומות לאורך המסלול – יש מספר תחנות שהעבודה והחפירות האלה מתבצעות כבר עכשיו, שתהיה בכלל גישה ונגישות לתחבורה הציבורית במקומות האלה, שהופכים להיות מין אתרי אסון קטנים כאלה.

תמר זנדברג: ואיזה אמצעים נעשים להבטיח שהציבור יבחר בתקופה הזו בשימוש בתחבורה הציבורית ובאופניים – ואני רגע חייבת לפתוח סוגריים ולתת התייחסות לנושא האופניים – בתקופה הזו, ולא פשוט יעשה מה שהוא עושה עד עכשיו, וזה להיכנס לרכב הפרטי ולעמוד בפקק?

תמר זנדברג: זאת סוגיה מרכזית.

תמר זנדברג: עכשיו בונים קו אחד.

תמר זנדברג: הקווים העתידיים – אנחנו לא יודעים מה יקרה.

תמר זנדברג: לא יודעים מה יקרה עם עתיד הרכבת הקלה, ועל איזה פתרונות של הסעת המונים יתבסס גוש דן בשנים הקרובות.

תמר זנדברג: אנחנו כן יודעים שבשנים הקרובות יש כאן הזדמנות פז לעודד את השימוש באוטובוסים, בקווים המזינים, באותם שאטלים ובאופניים.

תמר זנדברג: תראו, הרכיבה הדו-גלגלית - - -

<מיטל להבי: דו-גלגלי.

תמר זנדברג: התחבורה הדו-גלגלית – תודה מיטל, סגנית ראש עיריית תל-אביב-יפו, מיטל להבי.

תמר זנדברג: כאן בוועדה קיימנו דיון בנושא האופניים החשמליים והנזק הגדול שכביכול הם אמורים לגרום.

תמר זנדברג: כאן אנחנו רואים שלרכיבה הדו-גלגלית ככלל, לאופנועים, לאופניים החשמליים ולאופניים יש גם פוטנציאל.

תמר זנדברג: הם הזדמנות אדירה.

תמר זנדברג: השאלה שלי היא האם אנחנו נערכים במסגרת העבודה - -

ישראל כץ: קרן טרנר תשיב לך על הנקודה הזו.

תמר זנדברג: - - מאה אחוז.

תמר זנדברג: לסלול שבילי אופניים, לתת לדו-גלגלי לנסוע בנת"צים, להיערך בשלב הזה לסלילת שבילי אופניים גם לשלב העתידי.

תמר זנדברג: כלומר, האם אנחנו נערכים בשלב זה – אם כבר עובדים והופכים את כל גוש דן – לסלול שבילי אופניים, שזה אחד הפתרונות הטובים ביותר שעלינו עליו גם בדיונים על האופניים החשמליים?

תמר זנדברג: אמרו לנו תעשו עכשיו אכיפה, כי שבילים ייקחו זמן.

תמר זנדברג: אז הנה, אנחנו נכנסים עכשיו לעבודות מאסיביות מאוד בכל המטרופולין.

תמר זנדברג: איזה מענה ניתן לזה?

תמר זנדברג: אני אעצור כאן בינתיים.

דב חנין: תודה רבה חברת הכנסת זנדברג.

דב חנין: חברת הכנסת אלהרר, בבקשה גברתי.

קארין אלהרר: תודה רבה.

קארין אלהרר: אני רוצה לברך שוב.

קארין אלהרר: אני חושבת שזה היסטורי, כי מדברים על זה הרבה זמן, מאז שאני קטנה.

קארין אלהרר: אני רוצה לחזור לנושא הנגישות.

קארין אלהרר: השאטלים – א', שאלה, האם הם יהיו נגישים לאנשים עם מוגבלויות?

קארין אלהרר: כי בסוף, אם זה יהיה נגיש רק לחלק, לא עשינו את מלאכתנו עד הסוף.

קארין אלהרר: גם העניין של התניידות בתוך העיר, ולאו דווקא לעסקים.

קארין אלהרר: אני מבינה מאוד את הצורך, ואני שמחה ומברכת, אני רק רוצה לוודא שהפתרונות והמענים שניתנים הם הפתרונות ומענים שניתנים לכלל האוכלוסייה שתשתמש בשירות.

קארין אלהרר: שוב, תודה.

דב חנין: תודה רבה לך.

דב חנין: גבירותי ורבותי, כפי שאמר יושב-ראש הוועדה, אני התבקשתי לקראת הדיון הזה להכין איזושהי סקירה מטעמנו כדי שנשפר את צורת העבודה שלנו.

דב חנין: קודם כל אני רוצה להודות לכל אלה שסייעו לי במלאכה הזו – אנשי רשויות מקומיות, אנשי ארגונים, מומחי תחבורה, אנשי משרד התחבורה.

דב חנין: אדוני השר, אכן זה פרויקט ענקי.

דב חנין: אתה עושה פרויקטים של תחבורה בכל רחבי הארץ, אבל נדמה לי ללא הגזמה שהפרויקט הזה יהיה במובנים רבים הגדול מכולם.

דב חנין: זה פרויקט עצום, זה מין פרויקט כמעט מיתולוגי בהיסטוריה של החברה הישראלית.

דב חנין: זו בהחלט הזדמנות גדולה.

דב חנין: אני רוצה, גילוי נאות, לומר לכם, שאני, כמו שאמר השר, הייתי בדעה אחרת.

דב חנין: אני הצעתי תכנית אחרת איך מתמודדים עם בעיות התחבורה של תל-אביב, שהתבססה על מערכת של אוטובוסים מהירים.

דב חנין: אבל אכן, הרכבת הזאת, למרות חוסר האמונה של כמה אנשים, יוצאת לדרך.

דב חנין: הבנייה שלה יוצאת לדרך, ולכן אנחנו צריכים לצאת מתוך הנחה שזה קורה ולראות איך אנחנו משפרים ומתמודדים עם הקשיים בצורה המיטבית.

דב חנין: אני רוצה לסכם ארבע בעיות שניצבות בפנינו, והן בעיות כבדות מאוד.

דב חנין: קודם כל, העבודות שבהן מדובר מתקיימות בצמתים מרכזיים מאוד בעיר.

דב חנין: כפי שיהודה אמר, אנחנו מדברים על עבודות במקביל.

דב חנין: עבודות כאלה במקביל בשורה כל כך גדולה של צמתים מרכזיים כל כך, המשמעות שלהן, אובייקטיבית, היא חסימה מאסיבית של צמתים וצירים בקנה מידה חסר תקדים בהיסטוריה של גוש דן.

דב חנין: אנחנו מדברים על אזור שהוא ממילא מאוד מאוד עמוס בכלי רכב.

דב חנין: ואזור שהוא ממילא עמוס בכלי רכב, צירים וצמתים מרכזיים נחסמים באופן מלא או חלקי, הסכנה – ואנחנו צריכים להגיד את זה ביושר – היא של כאוס תחבורתי.

דב חנין: ולכן ההיערכות מול הדבר הזה היא כל כך דרושה והיא כל כך חיונית.

דב חנין: הוזכרה כאן הסוגיה של העסקים, במיוחד העסקים הקטנים באזור.

דב חנין: אנחנו מכירים את הניסיון הלא פשוט של ירושלים.

דב חנין: אנחנו צריכים לעשות את הכול כדי שעסקים, בוודאי עסקים קטנים, לא יתמוטטו.

דב חנין: וכאן אדוני השר, אני רוצה להציע שהוועדה שלנו תצרף את קולה לעמדתך שיש מקום לתת הנחות בארנונה, אולי גם פטור מארנונה לעסקים קטנים כדי לאפשר לאנשים לעמוד על רגליהם, אולי אפילו מנגנונים אחרים וצורות אחרות של סיוע.

דב חנין: סוגיה נוספת שמטרידה אותנו מאוד היא סוגיית היציאה של חברות גדולות ומקומות עבודה גדולים החוצה מהעיר בתקופת העבודות.

דב חנין: אנחנו מדברים על מקומות שהם עתירי מקומות עבודה.

דב חנין: אנחנו כבר רואים את התהליך הזה.

דב חנין: אנחנו כבר רואים את התהליך הזה מתרחש, שיוצאים החוצה מהעיר למקומות אחרים.

דב חנין: זה עלול להחריף עוד יותר ככל שהעבודות תתקדמנה.

דב חנין: כאן אנחנו מדברים על שאלה שיש לה משמעות כלכלית לא פשוטה גם לעיר וגם לצורת ההתנהלות בכלל במטרופולין.

דב חנין: החשש הגדול שחברה שיוצאת לא תחזור, כי אם היא כבר יצאה והשקיעה במקום אחר וכולם מתרגלים למקום אחר, החברה הזו לא תחזור לעיר.

דב חנין: וכאן עולות סכנות לעתידה של העיר, סכנות שצריכות להטריד את כולנו.

דב חנין: אנחנו מדברים על עיר מטרופולין מרכזית.

דב חנין: אנחנו מדברים על ההשלכות על המטרופולין כולו.

דב חנין: אז מה צריך לעשות מול הדברים האלה?

דב חנין: אמרה חברת הכנסת זנדברג בצדק רב שהסכנות מייצרות גם אפשרויות והזדמנויות.

דב חנין: ההזדמנות העיקרית נמצאת – כמו ברפואה, כשהעורקים נסתמים, אין ברירה אלא ללכת או לצנתור או לניתוח מעקפים.

דב חנין: והצנתור שאנחנו צריכים הוא צנתור של תחבורה ציבורית.

דב חנין: תחבורה ציבורית היא האסטרטגיה והיא הטקטיקה.

דב חנין: היא גם האסטרטגיה לטווח ארוך, והיא גם הטקטיקה של התמודדות עם הבעיות הקיימות.

דב חנין: אני מברך מאוד, אדוני השר, על דבריך בפתיחת הדיון בהקשר הזה.

דב חנין: אני גם מברך על דברי ראש עיריית תל-אביב.

דב חנין: שמעתי שגם הוא אומר וכותב שהפתרון הוא תחבורה ציבורית.

דב חנין: אני חושב שזו אמירה חשובה, ואני מקווה שהאמירה הזו תתממשק עם ביצוע בשטח ועם שיתוף פעולה עם משרד התחבורה כדי לקדם את פתרונות התחבורה הציבורית שצריך לקדם.

תמר זנדברג: סליחה רגע, דב, אני רוצה להוסיף משהו קטן בנקודה הזו.

תמר זנדברג: אני התייחסתי לזה קודם בהערת אגב, הנושא של היעד.

תמר זנדברג: יכול להיות שכדאי שמשרד התחבורה יציב לעצמו ולנו יעד לעליית השימוש בתחבורה הציבורית בתקופת העבודות כדי שנוכל לדעת אם אנחנו מספקים לציבור – כי אם אנשים ימשיכו לעמוד בפקקים, רק לסבול יותר, לא עשינו בזה כלום.

תמר זנדברג: אם נציב יעד ונוכל לעמוד בו, או לא לעמוד בו, אז נדע איך זה מתקדם.

דב חנין: ברור לגמרי גברתי, והנה נכנס היושב-ראש הקבוע, אז אני אחזור למקומי.

דב חנין: אדוני היושב-ראש, כשאנחנו מדברים על מעבר לתחבורה ציבורית, צריך להבין על מה אנחנו מדברים.

דב חנין: במציאות של החברה הישראלית, זה במובנים רבים גם שינוי תרבותי.

דב חנין: כדי שהדבר הזה יקרה, כמו שאמר השר בפתיחת הדיון, אנשים צריכים לקום בבוקר ולהגיד לעצמם:

דב חנין: אם אני נכנס לרכב הפרטי, אני מעניש את עצמי.

דב חנין: אם אני נוסע בתחבורה ציבורית, אני מצליח להגיע מהר, זול, נוח, ממקום למקום, וזה הדבר העדיף.

דב חנין: כדי שהדבר הזה יקרה, אנחנו חייבים במטרופולין גוש דן – וקודם כל במרכזו, בתל-אביב – הרבה יותר נת"צים.

דב חנין: אני לא מדבר רק על הצנתורים המידיים של הדברים שאתם כבר מטפלים בהם, שאין ברירה, איפה שנעשות העבודות.

דב חנין: יש שורה ארוכה של צירים מרכזיים בת-אביב שצריך להרחיב בהם את הנת"צים כי אחרת אנחנו לא נתפקד.

דב חנין: וכאן אני אומר בדאגה רבה שאומנם כולנו מסכימים מסביב לשולחן הזה שזה מה שצריך לעשות, אבל בפועל אין תאריכי יעד לרוב הנת"צים.

דב חנין: אין תאריכי יעד ואנחנו לא יודעים אם זה באמת יקרה.

דב חנין: עם חלק מהרשויות המקומיות אין הסכמות.

דב חנין: אני מברך, אדוני השר, על כך שלמשל בפתח-תקווה, כשעיריית פתח-תקווה, למרבית הצער, לא הסכימה לשתף פעולה עם חוליה שהייתה חיונית להפעלת קו מס' 1, לקחתם את הסמכות אליכם ואפשרתם לקו מס' 1 את התנועה במקטע מסוים למרות התנגדות של עיריית פתח-תקווה.

דב חנין: אני אומר שדבר כזה יצטרך כנראה להיעשות עם רשויות מקומיות שלא יבינו מספיק מהר שהן צריכות לשתף פעולה.

דב חנין: אבל כמובן, דרך המלך היא הסכמה עם הרשויות המקומיות.

דב חנין: כרגע לא קיימות הסכמות כאלה.

דב חנין: אנחנו בוועדה נצטרך לעבוד על כך קשה מאוד.

דב חנין: הפרויקט הזה בנתיבי איילון מנוהל – אני אומר את זה בזהירות – עד עצם הרגע הזה כפרויקט נפרד, הוא לא חלק מהפרויקט שלכם.

<קרן טרנר: אתה מדבר על הנת"צים?

דב חנין: על הנת"צים.

דב חנין: אני הייתי שמח מאוד – אנחנו כמובן נשמח לסייע בעצמנו לסנכרן בין המגה פרויקט שלך, יהודה, לבין המגה פרויקט הזה של הנת"צים בגוש דן.

<יהודה בר-און: הגברת עושה את זה.

<קרן טרנר: הגברת מסנכרנת.

דב חנין: יפה.

דב חנין: סוגית האכיפה – סוגיה קריטית.

דב חנין: גם כאן כולנו מסכימים, אבל הדברים לא זזים.

דב חנין: מצלמות אכיפה – דיברנו על זה, זה עוד לא כל כך קורה.

דב חנין: חקיקה בכנסת – אני מקווה שנקדם ביחד, אדוני היושב-ראש.

דב חנין: גם נסייע לממשלה לקדם, וגם נקדם מצדנו חקיקה של אכיפה.

דב חנין: הגיע הזמן לאפשר – אני אומר את זה בצורה ברורה – לרשויות המקומיות לבצע אכיפה של נת"צים ולקבל את ההכנסה מהאכיפה כדי שיהיה להם אינטרס לבצע את האכיפה הזאת.

דב חנין: הגיע הזמן לעשות את זה.

דב חנין: כל ההתנגדויות בתחום הזה הן לא חשובות, הן לא מקצועיות והן לא במקום ולא בזמן.

דב חנין: רכבת – חשוב מאוד מאוד הנושא של תגבור הרכבות.

דב חנין: אבל גם כאן הקישוריות בין רכבת לאמצעי תחבורה ציבורית בגוש דן לא מספיק טובה.

דב חנין: אני יודע שאתם עשיתם עבודה נהדרת במקומות אחרים, אני ראיתי את זה גם בעצמי, של קישוריות.

דב חנין: אבל דווקא בגוש דן יש הרבה בעיות להגיע ברכבת ולחכות לכל מיני דברים שלא קורים.

דב חנין: אם אני מגיע לנושא האוטובוסים, נושא תגבור הקווים מחייב רכישה של אוטובוסים חדשים.

דב חנין: בפועל, עדיין לא נרכשו מספיק אוטובוסים חדשים.

דב חנין: האוטובוסים שאתם רוצים להפעיל – ואני מברך על הפעלות אוטובוסים – הם אוטובוסים ישנים, אוטובוסים שמיועדים לגריטה.

דב חנין: לאוטובוסים שמיועדים לגריטה יש שני חסרונות – א', הם מזהמים את האוויר, ב', חווית הנוסע היא פחות נעימה.

דב חנין: אז גם כאן, כיוון שכבר צוין משרד האוצר, אני קורא למשרד האוצר לתת יד - - -

ישראל כץ: סליחה דב, יש כאן שני שלבים, יתארו לך אותם עוד מעט.

דב חנין: מאה אחוז.

דב חנין: אני קורא למשרד האוצר לתת יד ולתגבר במהירות קנייה של אוטובוסים חדשים מהר כדי שאנחנו נוכל לעשות את זה.

דב חנין: יש בעיה של נהגים.

דב חנין: אני שומע מחברות התחבורה הציבורית שכבר באופן מידי חסרים כ-300 נהגים.

דב חנין: לטווח של 2016 מדברים על חוסר של עוד 500, בסך הכול 800 נהגים.

דב חנין: כשאנחנו מדברים על שכר של נהג של 32 שקל לשעה, אני גם מבין למה אין הרבה קופצים על המלאכה.

דב חנין: אז משרד התחבורה עושה נכון שבאשכולות החדשים אתם מציעים 39 שקלים לשעה, אני מברך על כך, אבל אם זה לא יהיה בקווים הקיימים, נהגים יעברו מהאשכולות הקיימים לאשכולות החדשים, וכך נימצא עדיין במחסור של נהגים.

דב חנין: זו בעיה רצינית שצריך לפתור אותה.

דב חנין: בסוף, אם אין נהגים, העסק לא נוסע.

דב חנין: נושא השינויים בקווים – יש צורך בכמה שינויים בקווים כדי שהמערכת תעבוד עם כל העבודות שנעשות.

דב חנין: אנחנו מציינים ארבע שנים לפעימה השנייה של הרפורמה בקווי התחבורה.

דב חנין: ויש המון לקחים שצריך ללמוד.

דב חנין: אחד הלקחים המרכזיים הוא שלא יידעו מספיק את הציבור.

דב חנין: אני יודע שנעשתה הרבה עבודה, אבל הציבור היה מבולבל, לא ידע.

דב חנין: וגם היום, עד עצם היום הזה, אדוני היושב-ראש, אנשים לא יודעים אם יהיו שינויים בקווי התחבורה הציבורית, ואילו שינויים יהיו.

דב חנין: אני יודע שיש מחשבות על זה, אבל המחשבות האלה בינתיים נשמרות אצלכם, וחבל שכך.

דב חנין: סוגיית הולכי הרגל חשובה מאד.

דב חנין: אני מברך, אדוני, יהודה, על דבריך, על הנגישות להולכי רגל, כולל בעלי מוגבלויות במקומות העבודה.

דב חנין: זו סוגיה שתהיה אחד המבחנים שלנו.

דב חנין: סוגיית האופניים שדיברה עליה חברת הכנסת זנדברג.

דב חנין: בירושלים החשיבה על אופניים הייתה כחלק מהחשיבה על ההזנה של קווי הרכבת הקלה, וצריך חשיבה כזו גם בסוגיה שלנו.

דב חנין: סוגיית חניוני "חנה וסע" – קודם כל, זה מהלך מבורך, חשוב ונכון מאוד.

דב חנין: אבל בפועל, אנחנו רואים חוסר גדול מאוד גם בחניונים וגם במקומות בחניונים.

דב חנין: בפועל, יש שלושה חניונים שנמצאים כרגע בקנה, שהם לא פשוטים כי שניים מהם נמצאים כבר בתוך התחום העירוני של תל-אביב.

דב חנין: צריך להגיע אליהם עם פקקי תנועה בדרך.

דב חנין: החניון של הנתיב המהיר, שהוא סיפור הצלחה בלתי רגיל – כיוון שאני נוסע מדי פעם בקו 100, אני חסיד של תחבורה ציבורית, אני רואה שכשאני מגיע לשם הוא בדרך כלל מלא ואין כרגע פתרונות להרחבה שלו.

דב חנין: אני יודע שמשרד הביטחון מוכן לתת איזשהו בסיס צבאי בבית דגן.

דב חנין: אני לא יודע אם זה הפתרון המתאים או לא הפתרון המתאים, אבל צריך למצוא פתרון להרחיב מהר את החניון של הנתיב המהיר.

דב חנין: זה דבר שמצליח ועובד.

דב חנין: המחסור במקומות החנייה בחניון הוא שמונע – כך אני מבין – את האפשרות של עוד שאטלים.

דב חנין: למשל אזור התעשייה של עתידים ברמת החייל למתחם רוטשילד.

דב חנין: זו חוליה שהיא ממש צוואר בקבוק.

דב חנין: אמרתי משפט טוב על משרד הביטחון, אני רוצה לצרף לזה מיד ביקורת.

דב חנין: אני מבין שבקריית שאול למשל הם לא משתפים פעולה עם - - -

<קריאה: אני מקווה שביום חמישי נסגור את זה.

דב חנין: אנחנו נשמח מאוד לפתרון.

דב חנין: הסוגיה של שישי ומוצאי-שבת חשובה מאוד.

דב חנין: כמובן, אנחנו לא מדברים על אותה רמה של עוצמה כמו בימי חול.

דב חנין: אבל זו צריכה להיות חלק מהמערכת.

דב חנין: גם בימי שישי אנשים מגיעים לעיר, בוודאי במוצאי שבת, וחבל שהם יתרגלו להגיע ברכב פרטי ואז יתקעו בפקקים.

דב חנין: עוד סוגיה שאני מציע לכם לשקול אותה בכובד ראש – ואני יודע שזה לא לשלב המידי – כדי לבצע את המהפכה הגדולה שאנחנו רוצים, שאנשים יגידו כשאני מגיע לתל-אביב בתקופה הזאת, בשנים האלה, אני משאיר את הרכב הפרטי בבית, ויגידו יש לי שאטל בחינם, אני מציע לכם לשקול שגם החנייה תהיה בחינם.

דב חנין: מי שנוסע בשאטל, שיחנה, ייסע בחינם.

דב חנין: תאמינו לי, אם ייתנו לישראלים פתרון בחינם, הם ייבחרו בו בהמוניהם.

דב חנין: וכך אנחנו אולי נסייע לזה שהרבה אנשים ייבחרו בתחבורה ציבורית.

דב חנין: אדוני היושב-ראש, זה רק דיון ראשוני.

דב חנין: אני מעריך מאוד את עצם קיום הדיון, ואני בטוח שאנחנו נמשיך ונעבוד בשיתוף פעולה וננסה לייצר פתרונות בזמן.

איתן כבל: תודה.

איתן כבל: תודה דב.

איתן כבל: אני ממש מודה לך.

איתן כבל: גם כן עמדת יפה בלוח הזמנים, שזה לא עניין של מה בכך עבורך.

איתן כבל: אני אסכם בסוף, אנחנו לא רק אומרים דברים בשם האמירה ולקבל תשובות, במסגרת הוועדה אנחנו גם נרכז חוברת של שאלות שהועלו במסגרת ההצעה לסדר וגם במסגרת שאתה העלית.

איתן כבל: כדאי שנקבל את זה בכתב, אפילו ניתן לזה סוג של פומביות, שתהיה תחושה של עבודה משותפת.

איתן כבל: חברת הכנסת קארין אלהרר, את דיברת?

קארין אלהרר: כבר דיברתי, אבל אני רק אשמח לקבל תשובה מפורטת יותר.

איתן כבל: כן, ברור.

איתן כבל: אנחנו נדאג לכך.

איתן כבל: בוודאי.

איתן כבל: חבר הכנסת יואל חסון בבקשה.

איתן כבל: קודם כל החברים שהגישו את ההצעה לסדר.

יואל חסון: תודה רבה אדוני היושב-ראש.

יואל חסון: אדוני השר, קודם כל, בסוף מעז יצא מתוק – אדוני השר, לא הגעת לדיון במליאה, אבל התוצאה הייתה שהבאנו את הדיון לכאן, ואתה נמצא כאן.

יואל חסון: וזה אפילו הרבה יותר טוב מכיוון שאפשר לעשות כאן דיון הרבה יותר עמוק ומשמעותי.

יואל חסון: אני מברך על הדיון.

יואל חסון: אני חושב שהפרויקט הזה הוא פרויקט לאומי, דרמטי, חשוב.

יואל חסון: אנחנו מתעסקים בימים האחרונים בעניין הגז, אני חושב שזה לא פחות משמעותי.

יואל חסון: אולי גם העובדה שנצטרך כסף לממן את הפרויקטים הבאים או את המסלולים הבאים – הוא יכול לבוא גם משם.

יואל חסון: אני חושב שזה פרויקט משמעותי ואתגר גדול.

איתן כבל: אני לא בטוח שאם שטייניץ ידע שזה עובר לשר הוא ימהר להוציא את הגז מהאדמה.

יואל חסון: אני מקווה שהוא יפרגן לו.

יואל חסון: נראה לי שהשר יסתדר מול שטייניץ.

יואל חסון: נגעו בכל הנקודות.

יואל חסון: אותי מטרידה הבעיה הגדולה של העסקים הקטנים והבינוניים וכל העסקים שנמצאים בתוואי הזה של התחבורה או של ההובלות, החפירות, כל המערכת הזאת שהולכת להיות.

יואל חסון: כנראה שהולכת להיות פגיעה משמעותית מאוד בעסקים הקטנים והבינוניים שיש שם לרוב.

יואל חסון: הייתי רוצה לשמוע ולדעת איך אנחנו מתכוונים לטפל בזה.

יואל חסון: אני התחלתי לעשות בדיקה, לא עמוקה מספיק.

יואל חסון: בעולם, בהרבה פרויקטים בסדר גודל כזה, חלק מהחקיקה או חלק מהמתווה, חלק מהתכנית הוא גם פיצוי לבעלי העסקים והתייחסות לנזק הצפוי לזה.

יואל חסון: התייחסות לזה.

יואל חסון: מדובר באזרחים שהולכים לשלם מחיר יקר.

יואל חסון: תושבי תל-אביב הנכנסים, היוצאים, פה זה עניין של נוחות, עניין של קושי.

יואל חסון: אבל העסקים – מדובר פה ממש בעסקים שיכולים להתרסק, ליפול, אנשים שיאבדו את כל עולמם.

יואל חסון: אני הייתי רוצה לשמוע ולראות כיצד אנחנו מתכוונים להתייחס לסוגיה הזאת.

יואל חסון: כמובן, לקוות ולהתפלל שהדברים האלה שיתחילו לעולם לא יעצרו.

יואל חסון: שזה לא יעצור ולא נמצא את עצמנו פתאום באיזה משבר או במצב כזה שהעבודות מופסקות והתכניות נדחות.

יואל חסון: שוב, לגבי העסקים הקטנים, הייתי מבקש התייחסות לזה ולראות כיצד אתם פועלים בעניין.

איתן כבל: רק שאלה לי אליך, אדוני השר, לפני שניתן את ההתייחסות, זה פשוט בגלל דבריו של חבר הכנסת יואל חסון.

איתן כבל: אחד הדברים שמטרידים אותי כשמתחילים פרויקט גדול ופתאום מסיבות כאלה ואחרות מודיעים תם התקציב, אין תקציב - - -

<קרן טרנר: חס וחלילה.

<קריאה: ראינו כבר.

איתן כבל: אני אומר את זה בשיא הרצינות.

איתן כבל: כבר ראינו פרויקטים.

איתן כבל: איך אדוני מוודא – הרי זה לא עוד פרויקט.

איתן כבל: אין לי מילים להגדיר, להגיד אפילו פרויקט דגל.

איתן כבל: זה משהו שהוא ראשוני לגמרי.

איתן כבל: חשוב לי איך אדוני מסדר לעצמו את המצב שבו לא משנה מה יקרה, הפרויקט הזה יסתיים.

איתן כבל: כוונתי היא, אין הכרח שאומרים מפסיקים את הפרויקט, אלא מתחילים להקטין את הנפח של התקציב ובמקום 2021 זה נהיה 3031.

איתן כבל: אני רק רוצה להזכיר לצעירים בחבורה, מי שלא יודע התכנית המקורית של האיילון הייתה שנת 65'.

איתן כבל: שנת 65' הפרויקט הראשון שהונח.

איתן כבל: אנחנו כולנו מכירים ויודעים מה קורה.

יואל חסון: או "נתב"ג 2000".

איתן כבל: כן, "נתב"ג 2000".

יואל חסון: לא היה ב-2000.

איתן כבל: בואו נפתח את הדיון.

איתן כבל: אדוני המנכ"ל רוצה להוסיף?

<עוזי יצחקי: לא, אני חושב שאם רוצים התייחסויות, יש לנו תשובות לכל.

<עוזי יצחקי: ברשות השר, נחלק בין הדוברים המקצועיים.

איתן כבל: אתם תעשו את העבודה שלכם, אני אתן – בכל זאת, הגיעו אנשים שבאו להשמיע את דברם.

איתן כבל: ברשותכם, אני אתחיל עם מיטל להבי, סגן ראש העיר תל-אביב-יפו, שהיא גם עוסקת בעניין הזה הרבה.

<מיטל להבי: מקרוב באתי.

איתן כבל: פתחתי אתך, יותר מזה?

<מיטל להבי: תודה רבה.

<מיטל להבי: אני מודה ליושב-ראש על הישיבה הזאת.

<מיטל להבי: אני שמחה על ההתכנסות הזאת ואני מעריכה מאוד את הנוכחות של השר.

<מיטל להבי: אני חושבת שהנוכחות שלך גם כאן וגם בדברים שאמרת במסיבת העיתונאים שהייתה בנושא הרכבת מראים על הובלה, ופרויקט כזה צריך את המוביל שלו, את המנהיג שלו, את האבא שלו, נקרא לזה ככה.

<מיטל להבי: במקום שבו אתה נמצא והמקום שלגביו התבטאת במסיבת העיתונאים אומר אני כאן - - -

ישראל כץ: אבא הוא חולדאי, אלא אם כן הוא יעבור כתובת בקרוב.

<מיטל להבי: אני מעריכה מאוד את ראש העיר.

<מיטל להבי: ראש העיר תומך בפרויקט לחלוטין.

<מיטל להבי: הוא נמצא בצוותות עבודה עם משרד התחבורה.

<מיטל להבי: עיריית תל-אביב נותנת את כל הכוח ואת העוצמה לפרויקט, אבל אנחנו עירייה אחת מתוך הרבה מאוד עיריות במטרופולין.

<מיטל להבי: אנחנו אולי עיר מובילה, אבל אנחנו עיר אחת מתוך הרבה מאוד ערים.

<מיטל להבי: רק בפרויקט של הקו האדום כבר יש לנו ארבע עיריות שמעורבות במערכת שאותה תיאר יהודה.

<מיטל להבי: אני רוצה לומר כמה דברים.

<מיטל להבי: קודם כל, אני רוצה לחדד שפרויקט הקו האדום הוא רק פרויקט אחד בתוך הרשת.

<מיטל להבי: אני הייתי רוצה לקבל איזושהי הסתכלות ואיזושהי מחויבות לכך שבמקביל לעבודה על הקו האדום אנחנו עובדים גם על רשת הקווים – הירוק וכל שאר הקווים – כי אחרת אנחנו מדברים על כך שיש לו היום חלופה של הקו המקדים, קו מס' 1, והוא משרת את החיבור בין בת-ים לפתח-תקווה.

<מיטל להבי: אנחנו צריכים הרבה יותר כדי שתהיה פה רשת הסעת המונים.

<מיטל להבי: אנחנו רוצים איזושהי התייחסות - - -

איתן כבל: אם הייתי שואל אותך כמחזיקת התיק מהם שניים-שלושה נושאים לפי סדר חשיבות שמבחינתך הם הקריטיים ביותר להצלחת הפרויקט?

איתן כבל: מנקודת המבט שלך.

<מיטל להבי: אני חושבת שהנקודה הקריטית וההזדמנות לעתיד הם ההסדרים של התחבורה הציבורית.

<מיטל להבי: המעבר לתחבורה אלטרנטיבית של התחבורה הציבורית וגם הדו-גלגלי.

<מיטל להבי: שני אלה עקרוניים מאוד גם בתקופת העבודות וגם אחרי תקופת העבודות לשינוי התנהגות.

<מיטל להבי: אם זאת ההזדמנות, זאת ההזדמנות הכי גדולה.

<מיטל להבי: ולכן זה גם צריך להיות במחיר שווה לכל נפש, ואנחנו צריכים להבין את המחירים של הדבר הזה, כולל 15 שקל – כן או לא – ב"חנה וסע".

<מיטל להבי: אם תשאלו אותי באופן אישי, אני חושבת ששווה לשקול תחבורה ציבורית בחינם, אפילו על חשבון מע"מ בחינם לפירות וירקות.

<מיטל להבי: אני אומר לך מנקודת מבטי, הקהל שמשתמש בתחבורה ציבורית הוא קהל – אנחנו יכולים לעשות פה - - - ולתת לקהל השבוי – איך אמרתם קודם?

<מיטל להבי: העשירון הבינוני ומטה שמשתמש.

<מיטל להבי: יש לנו הזדמנות לעשות מהפך.

<מיטל להבי: פירות וירקות יהיה זול יותר.

<מיטל להבי: מי שיכול לקנות אננס, יקנה, ומי שלא יכול לקנות עגבניות, יקנה רק מלפפונים.

<מיטל להבי: זה לא ייגע בכולם.

<מיטל להבי: התחבורה היא אחד היסודות הכי משמעותיים ביוקר המחייה ויש לנו פה הזדמנות.

<מיטל להבי: זה הנושא הראשון.

<מיטל להבי: הנושא השני, סמכויות אכיפה.

<מיטל להבי: אני מבינה שהיום נותנים את התקציבים למשטרת ישראל לגייס עוד שוטרים.

<מיטל להבי: אני לא מבינה איך יעמוד שוטר במקום שאין בו אווירות תנועה מספקת ויעצור את התנועה כדי לתת דוח.

<מיטל להבי: אני חושבת ששיטת המצלמות והשיטות המתקדמות שמציעות הרשויות המקומיות אפקטיביות יותר.

<מיטל להבי: אני מבקשת, קדמו את החקיקה שמעבירה את הסמכויות לרשות המקומית כמה שיותר מהר.

<מיטל להבי: הדבר השלישי הוא הציבור, הציבור, הציבור.

<מיטל להבי: צריך לדאוג לציבור.

<מיטל להבי: זה לא משנה כמה נת"ע עושה עבודה מצוינת עם קשרי קהילה ועם ההסברה.

<מיטל להבי: אם הציבור לא מבין את ההסבר, סימן שאין פה הסברה טובה.

<מיטל להבי: אני הייתי מבקשת שיהיו מוקדי שקיפות מקומיים ליד כל תא מהעבודות ושההסבר יהיה כזה שהציבור יבין את הסדרי התנועה.

<מיטל להבי: שהציבור יבין את הסדרי התחבורה הציבורית.

<מיטל להבי: שהציבור יבין את מה שמחכה לו.

<מיטל להבי: אני בתוך עמי יושבת, והציבור לא מבין.

<מיטל להבי: אלה שלושת הדברים.

<מיטל להבי: אני רוצה לומר שאם אנחנו נכנסים למשבר, אנחנו צריכים ליצור את האור בקצה המנהרה.

<מיטל להבי: יש הזדמנות היסטורית שצריך מכל הכיוונים לחולל אותה ולתת לה את כל המשאבים ואת כל הכוחות כדי לעשות את זה בשיתוף של משרד התחבורה ומשרד האוצר.

איתן כבל: תודה לך.

איתן כבל: ידבר עכשיו גיל יעקב.

איתן כבל: אחריו תדבר איילת נחמיאס.

איתן כבל: אחריה – חבר הכנסת חאג' יחיא, ואז ידבר יפתח שוע.

יעקב גיל: תודה ליושב-ראש.

יעקב גיל: שמי גיל יעקב, מנכ"ל "15 דקות", ארגון צרכני תחבורה ציבורית.

יעקב גיל: אני קודם כל רוצה לברך את השר שדאג להוציא לפועל את הפרויקט.

יעקב גיל: אני מקווה מאוד שיוציאו לפועל את שאר הקווים של הרכבת הקלה כי קו אחד ממש לא מספיק.

יעקב גיל: אנחנו יודעים כבר שהתחזיות הן שמהיום הראשון הוא יהיה מפוצץ בנוסעים בגלל כל העיכוב בהקמה.

דוד ביטן: - - -

יעקב גיל: נקווה שהכול יתקדם.

יעקב גיל: אני רוצה להתייחס לנקודה הקריטית של התחבורה הציבורית.

יעקב גיל: המצב הוא שכבר היום זמני הנסיעה בתחבורה הציבורית מגיעים לפי 2 עד 4 לעומת זמני הנסיעה ברכב הפרטי בגוש דן.

יעקב גיל: אם אנחנו לא נעשה שינוי בתקופת העבודות בדבר הזה, זה יגדל.

יעקב גיל: זה לא יהיה פי 2 או פי 4, זה יהיה הרבה יותר, וככה אנחנו לא נעביר אנשים לתחבורה הציבורית.

יעקב גיל: מה שמדאיג אותנו בעיקר הוא שיש שני ראשים שעובדים לא ממש בתיאום ולא ממש בקשר.

יעקב גיל: יש את נת"ע שמקדמת את הרכבת הקלה ואת נתיבי התחבורה הציבורית בתוואי של הרכבת הקלה, ויש את נתיבי איילון שמקדמים תכנית לנתיבי תחבורה ציבורית – אנחנו מקווים – שעם הרשויות המקומיות.

יעקב גיל: זו גם הזדמנות לקרוא לרשויות המקומיות לשתף פעולה ולשחרר את החסמים כי זה בידיים שלכם.

<קריאה: למה זה נראה לך לא מתואם?

יעקב גיל: מה שנראה לא מתואם זה שלוחות הזמנים, לפי מה שאנחנו רואים בפרויקט של נתיבי איילון, הם לסיום ב-2019.

יעקב גיל: אנחנו לא מבינים למה צריך ארבע שנים בשביל להקים נתיבי תחבורה ציבורית.

יעקב גיל: זה לא משהו שצריך לקחת ארבע שנים.

יעקב גיל: זה יכול לקרות גם בשנתיים.

יעקב גיל: אין שום סיבה שזה יקרה, וזה קשור זה לזה מכיוון שצירים שמובילים את מרבית התנועה לגוש דן, ובעיקר לתל-אביב, הם בדיוק הצירים שנמצאים בפרויקט של נתיבי איילון, והם הצירים שבהם תהיה הפגיעה הכי קשה בזמני הנסיעה.

יעקב גיל: אם צריך המחשות – דרך השלום, שכולם מכירים, יצחק שדה, שאול המלך, וכל הצירים שמשיקים לציר של הרכבת הקלה.

יעקב גיל: אין שום סיבה שהדברים האלה יקבלו האצה.

יעקב גיל: אדוני השר, אם יש צורך לקחת את הסמכות לידיים, ואם יש רשות מקומית סרבנית, מן הסתם, הציבור יתמוך במהלך כזה של לקיחת הסנקציה והשוט למשרד התחבורה שיוכל לדרוש ולהבטיח שיהיה נתיב תחבורה ציבורית.

יעקב גיל: אין שום סיבה שזה יחכה, ואנחנו דורשים שזה יקרה באופן מידי כי לא יעזור כל השאטלים שמפעילים אם השאטלים יעמדו בפקקים יחד עם התחבורה הציבורית ויחד עם כלי הרכב.

יעקב גיל: לא באמת עשינו שום דבר.

יעקב גיל: נושא האכיפה – פה אני דווקא קורא לוועדה.

יעקב גיל: אני חושב שיש לכם אפשרות לקדם מהר את החקיקה שתאפשר הוספת סמכויות גם לרשויות המקומיות להציב מצלמות.

יעקב גיל: אין שום סיבה שזה לא יקרה כבר בחודשים הקרובים.

יעקב גיל: לדעתנו זה נושא שגם ככה התעכב יותר מדי, ואנחנו ממש קוראים לכם להאיץ את התהליך של החקיקה בעניין הזה.

יעקב גיל: כי לא יעזור כמה שוטרים שלא ישימו.

יעקב גיל: א', השוטרים יעכבו את התנועה.

יעקב גיל: רוב הסיכויים שפעולת האכיפה תעכב את התנועה.

יעקב גיל: אכיפה אלקטרונית היא העתיד.

יעקב גיל: משפט אחרון, כל הנושא של ההצטיידות באוטובוסים ויידוע הציבור על השינויים – אני אומר לכם, אנשים עד היום לא יודעים מה הולך להיות, לא יודעים מה יהיו השינויים.

יעקב גיל: זה לא נעשה בהידברות מספיקה עם הציבור, ואנחנו דורשים שהמידע הזה יפורסם בהקדם ויפורסם בכל האמצעים.

יעקב גיל: העיריות יכולות להעמיד את הדיוור של הארנונה, את שילוט הרחוב, כל מה שצריך כדי שאנשים ידעו.

<סטלה אבידן: דרוש קמפיין אינטנסיבי בכל המדיות.

יעקב גיל: וצריך קמפיין מסודר ואינטנסיבי, אחרת אנשים יגיעו לרגע שהעבודות מתחילות ויהיה בלגן.

איתן כבל: תודה.

איתן כבל: אני רוצה להבהיר, יש יתרון למי שפותח את הדברים, הוא אומר הרבה.

איתן כבל: אבל יש גם יתרון עוד יותר גדול לאלה שבאים אחריו.

איתן כבל: הם יכולים להגיד באמת רק את הדברים החשובים של עצמם.

איתן כבל: שלא נמצא את עצמנו ממחזרים את עצמנו לדעת, ונוכל להתקדם כדי לקבל את התשובות של אנשי המקצוע כדי שנצליח ליצור סוג של תכלול.

איתן כבל: חברת הכנסת איילת נחמיאס ורבין.

איילת נחמיאס ורבין: תודה רבה לשר התחבורה שהצטרף לדיון היום.

איילת נחמיאס ורבין: אני רוצה לדבר על כמה דברים.

איילת נחמיאס ורבין: אני רואה כאן את אשר בן-שושן, מנהל מינהל התחבורה בעיריית תל-אביב.

איילת נחמיאס ורבין: אני עברתי שני שיפוצים משמעותיים מאוד, השר, כתושבת תל-אביב.

איילת נחמיאס ורבין: אני לא מדברת ממקום עם ניגוד עניינים כי אני חושבת שחייבים לעשות את מה שהולכים לעשות.

איילת נחמיאס ורבין: אני עברתי את השיפוצים הגדולים של יפו, של מהפכת התשתיות, שהכירו מקרוב.

איילת נחמיאס ורבין: אני חושבת שזה נעשה בצורה לא טובה ולא ידידותית למשתמשים היומיומיים – לסוחרים, לתושבים.

איילת נחמיאס ורבין: זה לא נעשה כמו שצריך.

איילת נחמיאס ורבין: ואת שיפוץ רחוב שנקין, שהיה שיפוץ מקומי נקודתי יותר, על כל ההשלכות שלו ועל המשמעויות שלו מבחינת הסוחרים.

איילת נחמיאס ורבין: אנחנו חייבים להבין שאירועים כאלה הם אירועים טראומטיים, ממש טראומטיים, צריך להגיד את האמת.

איילת נחמיאס ורבין: אז גם אם אתה בן אדם שמבין את החיוניות בבניית התשתיות ובשיפור התשתיות, אתה מחפש ומצפה שיתקשרו אתך בצורה שאתה יכול להבין.

איילת נחמיאס ורבין: בסך הכול אני חושבת שהנהלת נת"ע, בהקשר הזה, בשנה האחרונה – יש שיפור בתקשורת עם הציבור.

איילת נחמיאס ורבין: אבל אני חושבת שיש עוד הרבה מה לעשות.

איילת נחמיאס ורבין: טוב שהשר דיבר כאן על הנושא איך ללכת לקראת הסוחרים.

איילת נחמיאס ורבין: אני לא יודעת אם זה דווקא דרך הארנונה, אבל יכול להיות שצריך למצוא מנגנונים אחרים.

איילת נחמיאס ורבין: הרשויות יהיו חייבות לעשות משהו בעניין, כי אחרת אנחנו נהיה עדים – זו לא רק בעיית התעבורה, התחבורה, של כל ההיבטים שדיברנו עליהם, זה ממש ביטול מרקם החיים של העיר תל-אביב כמו שאנחנו מכירים אותו, וזו כבר בכייה לדורות.

איילת נחמיאס ורבין: הדבר הנוסף, דיברו כאן על מוקד מידע, ויש מוקד מידע טלפוני לנת"ע.

איילת נחמיאס ורבין: אתם חייבים לחזק אותו, להעצים אותו, לעבות אותו, ליצור תקשורת עם הרשויות שקשורות לקו האדום.

איילת נחמיאס ורבין: זה דבר שחייב להיות, כולל – אני מקווה שיש לכם – מדדים של מהירות מענה וכולי.

איילת נחמיאס ורבין: אני רוצה לבקש ממך, השר, בנושא של הזיהום, אני חושבת שאחת הבעיות הכי גדולות היא שגם אם – ואני מנסה מאוד לעקוב.

איילת נחמיאס ורבין: למשל, ברחוב אלנבי, שהוא ציר מרכזי מאוד.

איילת נחמיאס ורבין: אני מנסה לראות אם נוסעים אוטובוסים כתומים, ותשובתי היא שלא.

איילת נחמיאס ורבין: לפחות ממה שאני רואה, לא נוסעים אוטובוסים כתומים, ולכן אנחנו חייבים לראות איך אנחנו משפרים את העניין שגם אם אנחנו מוסיפים אוטובוסים, אנחנו חייבים לוודא שאלה יהיו אוטובוסים לא מזהמים.

איילת נחמיאס ורבין: הדבר הנוסף בהקשר הזה, אדוני השר, שחשוב להתייחס אליו הוא גם מוניות.

איילת נחמיאס ורבין: בתל-אביב, בכל זאת, בנסיבות העניין אנחנו נזדקק גם ליותר מוניות.

איילת נחמיאס ורבין: ולכן אני חושבת שהנושא של רישיונות למונית הוא דבר שצריך לבחון אותו על-פני השיפוץ הזה.

איילת נחמיאס ורבין: יהודה, ראיתי שהשאטלים הם עד 22:00 בלילה.

איילת נחמיאס ורבין: אני רוצה להציע לכם שעל כל דבר שאתם אומרים עכשיו שהוא עד 22:00 בלילה, תגידו שהכול לתקופת הפיילוט, לתקופה הראשונה.

איילת נחמיאס ורבין: כי יכול להיות שאתם תצטרכו שאטלים מאוחר יותר, מוקדי מידע מאוחר יותר.

איילת נחמיאס ורבין: בעיני אתם צריכים להיות ערוכים עכשיו, ואני מניחה שהדירקטוריון שלכם ביקש מכם, ואתם עשיתם לו, תכנית היערכות לשלושה-ארבעה חודשים הראשונים של כריית התחנות התת-קרקעיות.

איילת נחמיאס ורבין: אני מאחלת לכולנו הצלחה גדולה מאוד.

איילת נחמיאס ורבין: תודה רבה.

איתן כבל: תודה.

איתן כבל: חבר הכנסת חאג' יחיא בבקשה.

איתן כבל: אחריו – יפתח.

איתן כבל: בבקשה.

עבד אל חכים חאג' יחיא: קודם כל, אני מברך על הפרויקט הזה.

עבד אל חכים חאג' יחיא: אנחנו יודעים שאנשים יסבלו מסביב כי אלו צירי לידה ואין מה לעשות.

עבד אל חכים חאג' יחיא: אבל יש גם אפשרות להקל על האנשים, על הציבור.

עבד אל חכים חאג' יחיא: אני מתחיל בכמה הצעות, או טיפים.

עבד אל חכים חאג' יחיא: אני בטוח שעשיתם בדיקת מערכות בכל הרשויות, איפה שהתוואי עובר, שאין עוד מערכות.

עבד אל חכים חאג' יחיא: אבל אם מתחילים את הפרויקט ומתברר שיש תשתיות שצריך להעביר, אז אוי ואבוי כי זה סבל והימשכות הזמן, לכן, לבדוק שוב לפני שמתחילים אם יש עוד תשתיות שצריך להעביר אותן, אז להעביר אותן בהקדם לפני שמתחילים את העבודה.

עבד אל חכים חאג' יחיא: שתיים, יש חלק מהסדרי התנועה, התמרורים – לא לחכות ליום האחרון כדי להציב אותם, אלא להציב אותם מוקדם כדי שגם הנהגים וגם האנשים יתרגלו, יתחילו לראות, במיוחד אנשי הסביבה של אותו מקום שידעו על הדרכים החלופיות, שיתחילו להתרגל.

עבד אל חכים חאג' יחיא: זה כהקדמה.

עבד אל חכים חאג' יחיא: העניין של החניונים, חניוני "חנה וסע" – אני לא אדבר על תשלום חינם כי דיברו, אבל אני אדבר על לשקול אם הם יישארו קבועים גם אחרי סיום הפרויקט, כך שאנשים גם יגיעו לתחבורה הציבורית לא לתקופת הביצוע בלבד.

עבד אל חכים חאג' יחיא: זה משהו נוסף.

עבד אל חכים חאג' יחיא: השאלה אם בתכנון הזה שלכם – הגודל של המנהרות, הרוחב – לוקחים בחשבון את הגידול הטבעי ולא שבעוד 10 שנים או בעוד 15 שנים נתחיל לראות עוד פעם שהאזור הזה פקוק, הוא לא יכול לשאת את הדרישות, כמו שאנחנו רואים היום את איילון, בכביש 6 אפילו התחלנו לראות את זה.

עבד אל חכים חאג' יחיא: השאלה היא אם יש ראייה גדולה יותר בנושא הזה.

עבד אל חכים חאג' יחיא: יש עוד משהו בקשר לאנשי עסקים.

עבד אל חכים חאג' יחיא: אני מציע לפנות לרשויות המקומיות, יש מה שנקרא צו ארנונה.

עבד אל חכים חאג' יחיא: בצווי ארנונה לדעת איך לפצות אותם, ואם הרשויות יצטרכו פיצוי מהמדינה, שזה יתגלגל או שיהיה שיפוי – זו השיטה היחידה, אף אחד לא יכול - - -

איתן כבל: חאג' יחיא, אם אנחנו נתחיל ללכת למהלך הזה - - -

עבד אל חכים חאג' יחיא: לא, יש אפשרות בצו ארנונה זמני שאתה יכול להחריג מקומות מסוימים.

דוד ביטן: יש, אבל הארנונה היא לא פתרון פה.

עבד אל חכים חאג' יחיא: אני אומר לך מה – כי זה חלק מהדברים שאתה יכול לפצות.

עבד אל חכים חאג' יחיא: אם אתה מגיע לתל-אביב, אתה יודע מה הרמה של הארנונה ומה מחירי הארנונה במקומות העסקים.

עבד אל חכים חאג' יחיא: יש מקומות כאלה - - -

דוד ביטן: - - -

איתן כבל: דוד, אל תסביר לו.

איתן כבל: בתורך תסביר.

עבד אל חכים חאג' יחיא: אני הייתי ראש רשות, אז אני יודע מה זה צו ארנונה.

עבד אל חכים חאג' יחיא: הייתי ראש עיר.

איתן כבל: תודה חאג'.

איתן כבל: יפתח שוע.

איתן כבל: אחריו – חבר הכנסת דני עטר.

איתן כבל: אחריו – מוטי שפירא.

<יפתח שוע: תודה אדוני היושב-ראש.

<יפתח שוע: שמי יפתח, אני מארגון "תחבורה היום ומחר", זה ארגון לקידום תחבורה - - -

איתן כבל: רק לא לחזור על אשר נאמר.

<יפתח שוע: אני רוצה להוסיף שני דברים קטנים על אשר נאמר על-ידי חברת הכנסת זנדברג וחבר הכנסת חנין.

<יפתח שוע: אני חושב שישנה פה, כמו שאמרה חברת הכנסת זנדברג, הזדמנות בלתי חוזרת בתקופת העבודות להעביר אנשים וליצור הרגלי נסיעה חדשים.

<יפתח שוע: ישנם צירים שממילא יהיו פתוחים רק לתחבורה ציבורית.

<יפתח שוע: ישנם נתיבי תחבורה ציבורית חדשים שיפתחו.

<יפתח שוע: המפתח יהיה באכיפה, המפתח יהיה במתן עדיפות מלאה לתחבורה ציבורית בזמן העבודות, וזה יכול ליצור הרגלי נסיעה חדשים שיישארו הרבה אחרי שהפרויקט יסתיים.

<יפתח שוע: נקודה שנייה – וגם על זה דיברו, אז אני טיפה ארחיב – הנושא של שיתוף הציבור.

<יפתח שוע: יש תחושה של עמימות.

<יפתח שוע: אף אחד לא יודע איפה יהיו הנת"צים, איזה קווים יעברו, לאן יעברו, מה תהיה התדירות.

<יפתח שוע: אני במקרה אפילו גר בתל-אביב ממש על הציר.

<יפתח שוע: האוטובוס הקבוע שלי שאני נוסע אתו בבוקר, בעוד חודש אני לא יודע עדיין מה יהיה אתו.

<יפתח שוע: זאת נקודה חשובה מאוד מאוד.

<יפתח שוע: כדי ליצור הרגלי נסיעה חדשים – כדי לקשור את זה לנקודה שאמרתי קודם.

<יפתח שוע: ישנן אפילו תחנות שעבורן – ברמת-גן, תחנת אהרונוביץ וביאליק – אין שום הסדרי נסיעה מתוכננים, אין שום הסדרי תנועה מתוכננים.

<יפתח שוע: אף אחד לא יודע מה יקרה שם.

<יפתח שוע: הדבר הזה חשוב מאוד.

<יפתח שוע: אף אחד לא רוצה לקום בבוקר ולראות שפתאום לקחו לו את האוטובוס שליד בית.

<יפתח שוע: אלה שני דברים.

איתן כבל: תודה יפתח.

איתן כבל: אני מעריך גם את העובדה שלא חזרת על הדברים של האחרים.

<יפתח שוע: יש לי הרבה מה לחזור, אבל ביקשת.

איתן כבל: אתה יכול להעלות את זה על הכתב.

<יפתח שוע: הנה.

איתן כבל: חבר הכנסת דני עטר.

איתן כבל: לאחר מכן – מוטי שפירא, מנכ"ל לה"ב, ישראלה מני, חבר הכנסת דוד ביטן וסטלה אבידן.

איתן כבל: כל אחד יוזכר שמו, תפקידו, ואם צריך, גם נעלה תמונה.

איתן כבל: רק שנהיה מרוצים.

איתן כבל: בבקשה.

דניאל עטר: תודה רבה אדוני היושב-ראש.

דניאל עטר: קודם כל, אני רוצה בהחלט להצטרף לכל קודמי שבירכו את שר התחבורה, ולהוסיף גם את הצוות שלו.

דניאל עטר: בטח את קרן, שאנחנו מכירים שנים טובות.

דניאל עטר: צריך לומר לשר – זה מסוג הרגעים שלא קשורים לאופוזיציה ולא לקואליציה.

דניאל עטר: צריכה להיאמר אמירה ברורה מאוד.

דניאל עטר: טוב שאתה נמצא במקום הזה שהופך את המילים למעשים אחרי כל כך הרבה שנים.

דניאל עטר: אני יכול לברך אותך על העשייה הזו ועל ההחלטה הזו ועל הכניסה לביצוע הרבה מאוד.

דניאל עטר: אני חושב שברור לך מה הכיוון.

דניאל עטר: אני רוצה להיצמד לדברי יושב-ראש הוועדה ולומר בקצרה את הדברים.

דניאל עטר: א', אנחנו חיים במציאות שבה כשהולכים להשביח נכס, אנחנו ממהרים מאוד לגבות היטלי השבחה.

דניאל עטר: אני חושב שלפחות לשנים הקרובות, כל מי שנמצא לאורך התוואי הזה, הולכים לפגוע בנכס שלו, וצריך למצוא את הדרך לפצות אותו בצורה הפוכה.

דניאל עטר: אנחנו מכירים את המציאות, ורוב האנשים שמחזיקים עסקים לאורך התוואי הזה הם בוודאי לא הבעלים של הנכסים, הם שוכרי משנה, והם יכולים למצוא את עצמם בפשיטת רגל.

דניאל עטר: גם ככה בכל שנה עשרות אלפי עסקים קטנים פושטים רגל.

דניאל עטר: אנחנו כמתבוננים מהצד תמיד אוהבים לעשות את החשבון של האחרים, כמה הם מרוויחים, אבל האמת היא כואבת.

דניאל עטר: כל אחד יודע שבפרויקט כזה גדול ומורכב הסיכוי שהעסקים האלה יפגעו עד לרמה של קריסה הוא גבוה מאוד.

דניאל עטר: זה ברור לגמרי שעד שיהיה טוב, יהיה רע מאוד, אבל צריך למצוא את הדרך, כמו שמצאו כאן פתרונות.

דניאל עטר: שמעתי את מנכ"ל נת"ע מסביר על הפתרונות שניתנו לתחבורה הציבורית, לחניות, לתיאומים, וכן הלאה.

דניאל עטר: אני חושב שצריך לקחת בחשבון גם את ההקשר של הפגיעה בעסקים הקטנים, ולמצוא את הדרך איך מסייעים להם.

דניאל עטר: זה לא רק עניין של ארנונה, זה הרבה מאוד דברים.

דניאל עטר: זה מיסוי, זה ארנונה, זה תשלומים כאלה ואחרים שלא חסרים ומלווים עסק קטן, ואנחנו יודעים.

דניאל עטר: הדבר הכי בטוח זו ההוצאה.

דניאל עטר: ההכנסה היא דבר לא ברור, ועכשיו עם הפעילות הזו היא הופכת להיות דבר ממש קשה.

דניאל עטר: דבר נוסף, אני רוצה להצטרף לחברת הכנסת קארין אלהרר ולהציג את העניין של הנגישות.

דניאל עטר: אנחנו מקיימים כאן בשבועות האחרונים הרבה מאוד דיונים שקשורים לאוכלוסיית הנכים, לנגישות, לחניות, לכל הבעיות שמלוות את החיים שלהם.

דניאל עטר: אין ספק בכלל שבתוואי הזה החיים שלהם הולכים להיות קשים יותר משל כל האחרים, וצריך לקחת את זה בחשבון.

דניאל עטר: הדבר האחרון שאני רוצה לומר לגביו הוא הנושא של הרצה של המערכת.

דניאל עטר: אני חושב, אדוני השר, שצריך למצוא את הדרך איך מנהלים את המנגנון העצום הזה של התגבורים שנחשפנו אליהם כאן.

דניאל עטר: ואם תעשו את זה בצורה אמתית – אני מאמין שכן – ביחד עם כל הנציגים האלה שמדברים כאן, אני חושב שזה יכול למנוע תקלות.

דניאל עטר: כי לפעמים דווקא אלה שמתבוננים מהצד ולא שקועים בתוך הפרויקט בצורה אינטנסיבית מאוד ויומיומית רואים דברים שאנשי המקצוע מהטובים ביותר לא רואים אותם, וטוב לשמוע את אלה שמייצגים אינטרסים נוספים.

דניאל עטר: אני שומע כאן קונצנזוס רחב ביותר, אפילו דב חנין, שאמר שהייתה לו תכנית אחרת, כבר הצטרף לברכות על הביצוע, אז בוודאי שכל האחרים.

דניאל עטר: צריך לנצל את האווירה החיובית הזו שכולם תומכים בדבר הזה ולעשות אותו הכי מותאם לצרכים של הציבור.

דניאל עטר: שוב, תודה רבה.

איתן כבל: תודה לך, חבר הכנסת דני עטר.

איתן כבל: מוטי שפירא, מנכ"ל לה"ב.

<מוטי שפירא: שלום, קצר מאוד כי אין לי הרבה מה לחדש.

<מוטי שפירא: דווקא בגלל שאני מדבר מאוחר יותר, יש כאן איזה עוקץ שאני רוצה להסביר אותו.

<מוטי שפירא: חייבים לעשות קונקרטיזציה של בעיית הפיצוי.

<מוטי שפירא: אני אתן לכם דוגמה על פרויקט רכבת שמתבצע כרגע בבריטניה, שנקרא 2HS.

<מוטי שפירא: זה קו שהולך מלונדון עד בירמינגהם הוא יתחיל ב-2017, וייגמר, להבדיל מהפרויקט שלנו, ב-2033.

<מוטי שפירא: שם החליטו 2033.

<מוטי שפירא: מלונדון לבירמינגהם זה כמו מאילת למטולה, אולי יותר.

<מוטי שפירא: תקשיבו מה עשו שם – אני לא אומר שזו דוגמה לישראל, אבל דוגמה.

<מוטי שפירא: שם החליטו שכל בעלי הנכסים ובעלי העסקים שבתוואי שקבעה המדינה, סימנה אותו כמו ב"צוק איתן", יוכלו למכור את הנכס שלהם למפעיל של הפרויקט בסכום מסוים שנקבע, ומי שמחליט שהוא לא רוצה למכור כי הוא מעדיף להישאר בתוואי, מקבל פיצוי במקום נניח 10% - - -

איתן כבל: מוטי, עשה לי טובה, אני לא אוהב פתרונות כאלה קלים.

<מוטי שפירא: רגע.

<מוטי שפירא: אני יודע.

<מוטי שפירא: אני יודע.

<מוטי שפירא: אני מכיר אותך הרבה שנים, לא מהיום.

<מוטי שפירא: לא מהיום.

<מוטי שפירא: למה אני מביא את זה?

<מוטי שפירא: אני מביא את זה מהסיבה הפשוטה, קודם כל, זה מראה שיש פתרונות.

<מוטי שפירא: זה מראה שיש מחשבות ויש פתרונות.

<מוטי שפירא: זאת אומרת, האמירה שהייתה של ראש עיריית תל-אביב בפתיח – לא יהיה כלום, כנראה שזה לא יהיה הפטנט הטוב.

<מוטי שפירא: ואני שמחתי, מפני ששר התחבורה – גם קראתי בעיתון – אמר שהוא לא שולל את הרעיון הזה של סוג של הנחה בארנונה או משהו כזה.

דב חנין: הוא אמר את זה גם כאן.

<מוטי שפירא: אמר את זה גם כאן, לא הייתי בקטע הזה.

דוד ביטן: ארנונה זה לא פתרון, ריבונו של עולם.

<מוטי שפירא: בסדר.

<מוטי שפירא: אני לא אמרתי שארנונה זה הפתרון.

דוד ביטן: צריכים פיצוי הרבה יותר גבוה.

דוד ביטן: מה זה ארנונה?

<מוטי שפירא: נכון.

<מוטי שפירא: בדיוק.

<מוטי שפירא: בדיוק מה שאני רוצה להגיד.

<מוטי שפירא: הפתרון הוא לא בארנונה.

<מוטי שפירא: הפתרון הוא לא בארנונה.

<מוטי שפירא: זה חלק מהפתרונות.

<מוטי שפירא: אבל מה שאני מציע, איתן, יושב-ראש הוועדה, שני דברים.

איתן כבל: דוד, בתורך.

איתן כבל: יש לך יתרון נוסף, יש לך נגישות הרבה יותר גבוהה לשר מלרובנו.

איתן כבל: תוכל לעשות את זה אחר-כך.

<מוטי שפירא: אין לי שום עניין לפגוע בנת"ע.

<מוטי שפירא: זה לא נושא לרמה של נת"ע.

<מוטי שפירא: זה צריך לבוא מלמעלה.

<מוטי שפירא: מלמעלה.

<מוטי שפירא: שיתוף בין רשות המסים, מע"מ, משרד הפנים ומשרד התחבורה בשביל לסכם איזושהי חבילה מסומנת על נתיב שנקבע, כמו ב"צוק איתן" כמו ב"עמוד ענן".

<מוטי שפירא: מה בדיוק הדברים שנקבעו בכדי שזה לא יהפוך תקדים - - -

דניאל עטר: בעולם המושגים שלך אין דוגמאות טובות יותר ממלחמות?

<מוטי שפירא: אין לי ברירה.

<מוטי שפירא: לבקש גם מהממ"מ – לא יקרה שום אסון, הממ"מ שלנו – שיכין דוגמאות שנעשות בעולם.

<מוטי שפירא: יש עוד דוגמאות.

<לאה ורון: אתה מתכוון למרכז המחקר והמידע של הכנסת?

<מוטי שפירא: מרכז המחקר, כן, של הכנסת.

<מוטי שפירא: לבקש ממנו שייתן פה הצגה של מספר דוגמאות איך עושים דברים כאלה בעולם.

<מוטי שפירא: היה פרויקט גדול מאוד שעשו בתחתית בבוסטון לפני כמה שנים, בלוס-אנג'לס, במקומות אחרים.

<מוטי שפירא: יכול להיות שהתיאוריה שאומרת שלא מפצים כי בסופו של עניין תהיה השבחת הנכס היא גם תיאוריה.

<מוטי שפירא: אני חושב שהיא לא התיאוריה, ואני מסכים שצריך פתרון משוכלל יותר, אבל קונקרטיזציה ואחריות.

דוד ביטן: הפתרון שלך דואג לבעלי הנכסים, לא לשוכרים.

איתן כבל: מוטי, תודה.

איתן כבל: חבר הכנסת דוד ביטן.

איתן כבל: אחריו – ישראלה מני, לשכת המסחר תל-אביב.

דוד ביטן: קודם כל, טוב שעושים.

דוד ביטן: עד עכשיו בכל פעם פנו למשרד התחבורה למה לא מבצעים.

דוד ביטן: עכשיו מבצעים, אבל למה פוגעים באנשים?

דוד ביטן: אז טוב שמבצעים, רק צריך למצוא פתרון גם תחבורתי למה שקורה, אבל זה פתרון שלא יהיה בוועדה הזאת.

דוד ביטן: הפתרון הוא מול המשרד, מול העירייה, הם צריכים להביא את הפתרונות.

דוד ביטן: לגבי העסקים, ודאי שצריך לתת להם פתרון.

דוד ביטן: הנושא הזה של הארנונה הוא לעג לרש, זה שטויות.

דוד ביטן: הנחה בארנונה לא נותנת פתרון לעסק בכלל, זה רק מקל עליו במעט.

דוד ביטן: אין ברירה, צריך להכניס לתקציב הפרויקט גם פתרונות פיצויים לעסקים.

דוד ביטן: אחרת - - -

ישראל כץ: טוב שאתה עדיין לא סגן שר התחבורה.

דוד ביטן: יכול להיות.

דוד ביטן: טוב מאוד.

דוד ביטן: אולי אם הייתי סגן היו מכניסים את זה מראש.

דוד ביטן: מה שאני אומר, אתם צריכים לתת פתרון, וגם לא לדרוס את האנשים.

דוד ביטן: זה שאתם רוצים לבצע פרויקט, זה דבר טוב, אבל לפני שאתם מתחילים, תשבו גם בצורה קהילתית עם כל האנשים מסביב.

דוד ביטן: לא לדרוס את האנשים, זה מה שחשוב, לתת להם גם פיצויים.

איתן כבל: תודה דוד.

<קריאה: מאיפה נביא את הכסף?

דוד ביטן: מה זה מאיפה?

דוד ביטן: תילחם באוצר.

דוד ביטן: מה זה מאיפה?

איתן כבל: דיון מעניין.

ישראל כץ: אין לי עניין להילחם על דבר לא נכון.

ישראל כץ: אם נצליח להוציא הנחות בארנונה, זה יהיה הישג גדול מאוד.

דוד ביטן: הנחות בארנונה זה שטויות.

איתן כבל: האמת היא, אדוני השר, דוד - - -

דוד ביטן: זה לא משמעותי.

איתן כבל: דוד בא - - -

ישראל כץ: ברור.

איתן כבל: ברור.

איתן כבל: והוא צודק, הרי פה - - -

ישראל כץ: הוא נלחם את מלחמת הרשויות.

איתן כבל: נכון.

איתן כבל: זה לא רק מלחמת הרשויות.

איתן כבל: כי הרשות המקומית עלולה למצוא את עצמה נפגעת כמה פעמים, גם הכעסים – נת"ע, דברים כאלה.

איתן כבל: הרשות היא זו שהם מצפים ממנה להיות זו שתגן עליהם.

איתן כבל: אתה מוריד ארנונה, אז אתה פוגע בהם עוד פגיעה.

דוד ביטן: האוצר יכסה.

איתן כבל: כן, ברור, תמיד מכסים.

ישראל כץ: מה יכסו?

ישראל כץ: לא יכסו שום דבר.

דוד ביטן: אבל לעסק, אם הוא משלם 10,000 בחודש ארנונה - - -

איתן כבל: דוד, מונית לעסוק בעניין.

דוד ביטן: - - - נותן לו הנחה של 5,000.

דוד ביטן: זה פותר לו את ההפסד - - -

איתן כבל: ישראלה מני מלשכת - - -

דוד ביטן: מה זה פותר לו?

דוד ביטן: כלום זה לא פותר לו.

איתן כבל: ישראלה מני מלשכת המסחר.

איתן כבל: לאחר מכן – סטלה אבידן, יושבת-ראש ארגון "תחבורה ציבורית בישראל".

איתן כבל: אחר-כך חברת הכנסת רויטל סויד.

איתן כבל: בבקשה.

<ישראלה מני: שלום לכם.

<ישראלה מני: אני כרגע בשם לשכת המסחר תל-אביב.

<ישראלה מני: קודם כל, אני רוצה להגיד שאנחנו דיברנו גם עם עיריית תל-אביב וגם עם נת"ע.

<ישראלה מני: אני חייבת להגיד שאי-הוודאות הוא עצום.

<ישראלה מני: בשבועות האחרונים מאז שנת"ע פרסמו את ה-2 באוגוסט, אנחנו מקבלים עשרות טלפונים מעסקים שנמצאים בתל-אביב ששואלים אותנו שאלות פשוטות מאוד: יש לי עשרה עובדים, יש לי חמישה עובדים, מה אני עושה?

<ישראלה מני: עם כל הכבוד, זה לא 200 עסקים.

<ישראלה מני: אנחנו מדברים על הרבה מעבר ל-200 עסקים.

<ישראלה מני: אולי 200 עסקים זה רק אלה שנמצאים בטווח של אותה גדר שאתם מדברים עליה.

<ישראלה מני: אנחנו מדברים על טווח עצום של עסקים.

<ישראלה מני: מרבית העסקים האלה הם עסקים קטנים, חלקם קטנים מאוד.

<ישראלה מני: מעסיקים עד 10 עובדים.

<ישראלה מני: חלקם נמצאים באזורים שהם קשים יותר, חלקם נמצאים באזורים שהם קשים פחות.

איתן כבל: בכמה להערכתך מדובר?

<ישראלה מני: אני לא רוצה לזרוק מספר.

<ישראלה מני: יש לנו את המספרים שלנו, אנחנו נעביר לכם את המספרים שלנו.

<ישראלה מני: אנחנו נעביר לכם את המספר, כי אני רוצה לחלק את זה לפי רדיוסים.

<ישראלה מני: אני לא רוצה סתם לזרוק לכם מספר גדול, אלא לפי רדיוסים של פגיעות.

איתן כבל: צודקת.

<ישראלה מני: צריך להבין, אנחנו – אני כתל-אביבית, כילידת תל-אביב, אומרת בטח, אנחנו בעד הפרויקט.

<ישראלה מני: מוטי אמר קודם שהאנלוגיה שלו היא מלחמות.

<ישראלה מני: מה לעשות?

<ישראלה מני: אלו הפרויקטים הלאומיים הגדולים ביותר שעשינו.

<ישראלה מני: קחו את מלחמת לבנון למשל, אחד הדברים שהניע את הפתרונות לאותם עסקים שנמצאו בצפון הייתה ועדה משותפת של משרד האוצר, רשות המסים, הרשויות הרלוונטיות שהשתמשו בנו כארגונים עסקיים והשתמשו בארגונים חברתיים אחרים כדי לנסות שהאינפורמציה תזרום מהשטח אל אותם מטות.

<ישראלה מני: אני שואלת שאלה.

<ישראלה מני: נגיד שנמצא סופר בלב – איפה שאנחנו במקרה נמצאים, קרליבך-חשמונאים.

<ישראלה מני: ומשאית לא יכולה לעבור.

<ישראלה מני: משאית עם תרופות לא יכולה לעבור לבית מרקחת.

<ישראלה מני: מה הוא עושה?

<ישראלה מני: למה הוא מחכה?

<ישראלה מני: הוא מחכה שאותו פקיד, אותו שומר בשטח יתקשר למישהו ויגיד לו כן, תעביר או לא תעביר, כן תעביר, לא תעביר?

<ישראלה מני: אנחנו צריכים לייצר פה מנגנון.

<ישראלה מני: לא מרכזי מידע שמישהו עונה לי בטלפון, אלא מנגנון שבו אם יש בעיות, מעבירים את הבעיות הלאה, פותרים את הבעיות ביחד.

<ישראלה מני: אם לאורך זמן אחרי חצי שנה אנחנו רואים שלאט-לאט עסקים כמו דומינו קורסים, עסקים שקודם שרדו והם לאט-לאט כמו דומינו קורסים, רבותי, צריך לעשות חשיבה מחודשת מה עושים.

<ישראלה מני: זה לא פתרון של ארנונה, זה לא פתרון של דחיית מע"מ, זו חשיבה שצריכה להיעשות ביחד, לא לדחות את הפרויקט.

<ישראלה מני: אולי לחשוב על סוג של פיצוי מסוים.

<ישראלה מני: בשביל זה צריך ליצור דיאלוג משותף בין אותם גופים עסקיים שמייצגים עסקים.

<ישראלה מני: אם רוצים גם גופים אחרים שמייצגים את הציבור, יחד עם נת"ע, יחד עם משרד התחבורה, יחד עם משרד האוצר, ולמצוא פתרונות אד-הוק באותן סיטואציות.

<ישראלה מני: כרגע הסיטואציה היא – סליחה ומחילה – סוג של בלגן.

<ישראלה מני: אין לי תשובות לתת לעסקים שלי.

<ישראלה מני: אתה יודע מה?

<ישראלה מני: אני לא בטוחה שגם להם יש כרגע תשובות לתת לעסקים שלי.

איתן כבל: אוקיי.

<ישראלה מני: בסדר?

איתן כבל: לא, אבל – סטלה אבידן, יושבת-ראש ארגון "תחבורה ציבורית בישראל", בבקשה.

<סטלה אבידן: קודם כל, תודה רבה על הדיון.

<סטלה אבידן: אני אשמח אם המסמך ששלחנו לוועדה יצטרף לפרוטוקול בבקשה, נייר העמדה שלנו.

<אתי בנדלר: אין דבר כזה.

<סטלה אבידן: אין דבר כזה.

<סטלה אבידן: ביקשנו.

<סטלה אבידן: בכל אופן, אני רוצה להוסיף על הדברים שנאמרו פה כמה נקודות.

<סטלה אבידן: אנחנו בעד הפרויקט ורוצים את הצלחתו.

<סטלה אבידן: שתושבים יתחילו באנטי, מתוך כעס, זה יכול להכשיל מראש את הפרויקט.

<סטלה אבידן: זו פסיכולוגיה פשוטה מאוד.

<סטלה אבידן: כל מה שאנחנו ביקשנו, שחודש לפני סגירת הרחובות לצורך העבודות, יפורסמו בכל סוגי המדיה – האלקטרונית והכתובה – במפורט קווי האוטובוס הקיימים, התגבור, קווי האוטובוס החדשים, נתיבי תחבורה ציבוריים, כדי שכל אזרח ואזרח באופן אינטנסיבי יוכל לעשות אפיון - - -

איתן כבל: דוד, תחזור למקום שלך.

איתן כבל: דוד, את השר אני לא יכול להזיז, תלך אתה.

איתן כבל: זה מפריע.

<סטלה אבידן: יש באפשרותי להמשיך, אדוני היושב-ראש?

איתן כבל: כן, כן, גברתי, סליחה.

<סטלה אבידן: תודה.

<סטלה אבידן: חבר הכנסת דוד ביטן, לא מתאים שהפרעת לי, אבל לא חשוב.

<סטלה אבידן: אנחנו בסך הכול מבקשים משהו פשוט מאוד, סוף סוף לקבל את המידע המדויק לקראת העבודות, ולפרסם אותו במדיה בקמפיין חודש קודם, כפי שניסו לעשות עכשיו עם האוטובוסים שבאים לירושלים בטלוויזיה – סעו ב-101, 100, 102 וכולי.

<סטלה אבידן: הדבר הנוסף שאני רוצה להוסיף למה שנאמר, לא ניתן פה מענה לכניסה של משאיות לתוך תל-אביב-יפו, כולל כל המשאיות של "קוקה-קולה" ופריקה.

<סטלה אבידן: חייבים להגדיר אותן בשעות מוגבלות בבוקר מוקדם, שהן לא יתאספו לגודש ולבעיות הפקקים של כלי הרכב שממילא נכנסים לתל-אביב-יפו.

<סטלה אבידן: דבר נוסף שאני רוצה להוסיף, מכל עשרת הסעיפים, שני דברים ספציפיים מאוד שנוגעים לתושבי תל-אביב-יפו.

<סטלה אבידן: דרום מזרח העיר – גברת רבקה דואני, שיושבת פה, היא יושבת-ראש שכונת רמת הטייסים.

<סטלה אבידן: מרגישים שבסגירת הרחובות אנחנו נהיה מנותקים לגמרי מזרח ממערב.

<סטלה אבידן: נחזור לגטו שלא נוכל ליצור קשר עם המשך העיר.

<סטלה אבידן: לא נתנו לנו פתרונות, לא ב"חנה וסע", לא בקווים חדשים, לא בנת"צים, להתקשרות של המזרח עם מערב העיר.

<סטלה אבידן: זאת אומרת, מצד אחד לצד השני של נתיבי איילון.

<סטלה אבידן: מדובר על 80,000 תושבים.

<סטלה אבידן: לזה יש לנו תוספת של גבעתיים, רמת-גן, שנכנסים דרכנו, ועל זה אנחנו מבקשים פתרון עוד לפני סגירת הרחובות.

<סטלה אבידן: אחרון, ואני לא אוסיף יותר, ישנה בעיה בנושא תושבי נווה צדק ופלורנטין.

<סטלה אבידן: על-פי החלטת המועצה הארצית לבנייה, התוואי של כביש המסילה דורש הנמכה טוטאלית של תוואי הרכבת המונהרת, או ויתור של עיריית תל-אביב על כביש לפי תכנית מתאר 1,200, ולפי מה שאנחנו רואים, ההחלטה הזאת לא מתקיימת.

<סטלה אבידן: אני מבקשת שהוועדה הזאת תושיב את התושבים עם נת"ע ועם עיריית תל-אביב להסדיר את הנושא.

<סטלה אבידן: תודה.

איתן כבל: תודה לך.

איתן כבל: אני ביקשתי מחברת הכנסת רויטל סויד.

איתן כבל: בבקשה.

איתן כבל: חברים, אני רוצה שנשמע את התשובות, אז ממש עוד שניים שלושה דוברים, ואנחנו נתכנס לתשובות.

איתן כבל: בבקשה רויטל.

רויטל סויד: אדוני יושב-ראש הוועדה, חבר הכנסת איתן כבל, חברי, אני מברכת על הדיון המתבקש הזה.

רויטל סויד: השר כץ, בדרך כלל כשמקיימים דיונים על כל מיני פרויקטים שלקח כמה שנים לתכנן אותם, מגיע שר אחר ומקבל קרדיט על תכנון של שר שבכלל אולי אפילו כבר לא נמצא בממשלה.

רויטל סויד: אבל במקרה הזה אתה נמצא הרבה שנים בתפקיד.

רויטל סויד: העשייה שלך מבורכת מאוד, אנחנו רואים אותה בכל חלקי הארץ, וגם על זה אנחנו מברכים.

רויטל סויד: דברים שלא נאמרו, אבל דברים חשובים.

רויטל סויד: אנחנו מדברים פה היום על התכנון של הקו האדום, ויש עוד את הקווים שנמצאים בתהליכי הקמה.

רויטל סויד: צריך לחשוב עכשיו על כל הסקת המסקנות שצריך גם לקווים הבאים כבר מעכשיו, כדי שלא נצטרך אחר-כך להתכנס פה ולדון גם כאשר יתוכננו הקווים הבאים וגם כאשר הם יצאו לפועל צריך לעשות את הסקת המסקנות כבר מעכשיו גם על הדברים להבא.

רויטל סויד: נושא נוסף, דיברנו – אולי לא דיברו, אבל יש תחלופה או שיש מענה לאנשים שיגיעו לעבודה בתל-אביב, לבילוי בתל-אביב, לגבי חניות, אבל מה קורה עם תושבי העיר, עם אנשים שמתגוררים ועם העסקים לגבי חלופות לחניות?

רויטל סויד: זה דבר שצריך לתת לו מענה כבר עכשיו.

רויטל סויד: היכן יחנו כאשר תתבצענה כל העבודות, שבוודאי ישנו את השגרה של העיר?

רויטל סויד: אני חושבת שדי להסתכל על הסקת המסקנות, מה שקרה פה בכל התכנון של הרכבת הקלה שהייתה בירושלים, חשבו שזה ילך לכיוון אחד, ובסופו של דבר ראו שהעסקים ממש קרסו במהלך השנים שבהן הרכבת הותוותה.

רויטל סויד: נכון שהיום כולנו נהנים מזה, גם תושבי העיר, גם התיירים, ובוודאי הבאים לבקר.

רויטל סויד: אבל קרו פה הרבה מאוד דברים שפגעו בעסקים, בתושבים.

רויטל סויד: יש מניין לשאוב את המסקנות, וזה דבר שצריך לעשות, ואין לי ספק שתעשו את זה בהצלחה.

איתן כבל: תודה.

איתן כבל: תודה לך גברתי.

איתן כבל: אלי דלל, מ"מ העיר נתניה.

<אלי דלל: ממלא מקום ראש העיר נתניה וממונה על - - -

איתן כבל: היא אישרה לך לדבר פה?

<אלי דלל: אני יחד עם ראש העירייה כבר 17 שנה.

איתן כבל: אני יודע.

<אלי דלל: קודם כל, תודה ליו"ר הוועדה, איתן כבל.

<אלי דלל: תודה לשר על הנחישות בהפיכה ומהפכה בנושא התחבורה בכלל.

<אלי דלל: וגם לאנשי משרד התחבורה, לעוזי יצחקי.

<אלי דלל: אני רק רוצה להוסיף דברים.

<אלי דלל: הנושא של השאטל הוא "עלא כיפכ", הגברת הקווים, מצוין.

<אלי דלל: מה שכן, חשוב לנצל את ההזדמנות בנושא שבילי האופניים, ואני מדבר מנתניה-אשדוד.

<אלי דלל: כביש או שביל לאופניים עולה פחות מ-5%, אפילו עוד פחות, מאשר כביש רגיל.

<אלי דלל: לכן על כל קילומטר זה חצי מיליון שקל.

<אלי דלל: זו ההזדמנות לרשת את שבילי האופניים.

<אלי דלל: נושא החניות – לתל-אביב נכנסים לפחות 240,000 כלי רכב ביום.

<אלי דלל: לפחות.

<אלי דלל: יש מספרים של יותר, של 300,000.

<אלי דלל: אני רוצה לקחת את המינימום.

<אלי דלל: כשמדברים על חנייה או על חניות של 8,000, זה פסיק.

<אלי דלל: ולכן מה שאני מציע, מאחר וישנן לפחות ארבע או חמש כניסות לעיר תל-אביב, לקחת את אזור גלילות ואת אזור הקאנטרי קלאב ועוד שטחים חקלאיים – שהם אפילו לא מעובדים – ולהוציא עליהם צווי חנייה, וליצור חניות בעשרות אלפים.

<אלי דלל: זה מה שצריך לעשות.

<אלי דלל: כי הפקק יגיע עד נתניה, ופה אנחנו נהיה בבעיה, כי זו לא סתימה רק של תל-אביב.

<אלי דלל: זו סתימה עד נתניה.

<אלי דלל: וכבר היום אנחנו רואים שלא ניתן בשום פנים ואופן – להגיע מתל-אביב לנתניה לוקח לפעמים שעה וחצי-שעתיים.

<אלי דלל: להגדיר את הנת"צים, דיברו על מצלמות, אני בעד זה.

<אלי דלל: אני בעד כל הרעיונות שהועלו פה.

<אלי דלל: אבל אני רוצה להגביר ולחזק את נושא שבילי האופניים ואת הנושא של החניות.

<אלי דלל: תודה רבה.

איתן כבל: תודה.

איתן כבל: יורם אסידון בבקשה.

איתן כבל: אבל ממש קצר.

<יורם אסידון: תודה.

<יורם אסידון: שלום לכולם.

<יורם אסידון: אני מצטרף לברכות.

<יורם אסידון: מוטב מאוחר מאשר מעולם לא.

<יורם אסידון: אני פה בשלושה כובעים – משתמש תחבורה ציבורית כבד.

<יורם אסידון: אני חושב שאני משקף איך אפשר להסתדר עם תחבורה ציבורית בארץ, טוב מאוד וביעילות רבה מאוד.

<יורם אסידון: לכל אלה שתוקפים ואומרים אני לא עוזב את הרכב שלי עד שלא תהיה תחבורה ציבורית כמו באירופה.

<יורם אסידון: אז אני אולי מחדש לחלק מהנוכחים, יש תחבורה ציבורית כמעט כמו באירופה, אבל מספיק טובה.

<יורם אסידון: הכובע השני שלי, אני עוסק בתחום מדיניות תחבורה קרוב לשני עשורים.

<יורם אסידון: בזמנו הקמתי וניהלתי את הפורום למען תחבורה ציבורית.

<יורם אסידון: הכובע השלישי, נושא של התחדשות עירונית.

<יורם אסידון: אני עוסק בצורה אינטנסיבית מאוד בתחום של התחדשות עירונית.

<יורם אסידון: בכל פעם שאנחנו מגיעים עם תכנית חדשה לוועדה המחוזית או המקומית בגוש דן או בכל מקום אחר – עם דגש על גוש דן – אומרים אתה הולך לצופף עכשיו פי 3 או פי 4 את מספר הדירות – מיטל, היינו ביחד בדיון בוועדה המקומית לפני כמה שבועות – תראה פתרון תחבורה.

<יורם אסידון: אני מסתכל על נציג משרד התחבורה או נציגה של משרד התחבורה ואני שואל מתי יהיו נת"צים?

<יורם אסידון: מתי תהיה תדירות אוטובוסים טובה יותר?

<יורם אסידון: מתי יהיו שבילי אופניים?

<יורם אסידון: מתי יהיה קו רכבת קלה ברדיוס המתאים?

<יורם אסידון: מסתכלים עלי ולא נותנים תשובות.

<יורם אסידון: זה לא אני, זה בכלל.

<יורם אסידון: פה אני פונה אליך, כבוד השר.

<יורם אסידון: אנחנו יודעים שיש שני תחומים – יש את הרכב הפרטי עם לובי עוצמתי מאוד לרכב הפרטי: יבואני הרכב, חברות הדלק, סוללי כבישי וכולי וכולי.

<יורם אסידון: המחזור המצרפי שלהם נאמד בעשרות מיליארדים, ובטלפון אחד הם יכולים להשפיע על דברים רבים מאוד וכבדים מאוד.

<יורם אסידון: מיליוני משתמשי תחבורה ציבורית ומיליוני כל אלה שכלואים ברכב הפרטי והיו שמחים לעזוב את הרכב ולעבור לתחבורה הציבורית, אין להם לובי.

<יורם אסידון: ואני פונה אליך, כבוד השר, בזמנים קשים זה הזמן לצעדים קשים.

<יורם אסידון: לא צריך להמציא את הגלגל מחדש.

<יורם אסידון: כשהחליטו לסלול את כביש חוצה ישראל – עם כל ההתנגדות שלי בעבר, ועדיין היא קיימת, לכביש, ולא נפתח את הדיון על זה עכשיו – חוקקו חוק מיוחד.

<יורם אסידון: חוק שעקף את הבירוקרטיה, חוק שדאג לפיצויים מתאימים לחקלאים שלקחו להם שטחים, חוק שהסדיר את כל הנושא מתחילתו ועד סופו.

<יורם אסידון: אז נכון, יש ויכוח אם היה צריך לסלול את הכביש.

<יורם אסידון: אני אומר קחו את החוק הזה, תעשו לו התאמות, תחילו אותו על כל נושא התחבורה הציבורית, לא תצטרכו לבקש רשות או טובה מראש עיר שאומר שהוא לא רוצה אצלו נת"צים וכולי.

איתן כבל: תודה יורם.

איתן כבל: תודה.

איתן כבל: אני עובר עכשיו - - -

<יותם אביזוהר: ממש בחצי דקה.

איתן כבל: אבל אתה מבטיח לי שזה משהו שלא אמרו.

איתן כבל: אם לא, חבל לך על הזמן.

<יותם אביזוהר: בהחלט.

<יותם אביזוהר: יותם אביזוהר, "ישראל בשביל אופניים".

<יותם אביזוהר: כפי שנאמר, אני חושב שהעבודה הטובה שמשרד התחבורה עשה בתכנית אב לתחבורה בקידום שבילי אופניים בירושלים צריכה לחזור גם בגוש דן.

<יותם אביזוהר: ולא צריכים להמציא את הגלגל, כי יש תכנית אב מטרופולינית לגוש דן, צריכים רק ליישם אותה.

<יותם אביזוהר: משרד התחבורה מזהה צירים עורקיים ומקדם אוטוסטרדות אופניים, אבל אלו רק צירים עורקיים.

<יותם אביזוהר: הם צריכים להיות מאוזנים על-ידי שורה רחבה של שבילי אופניים, ואני לא אחזור, הבטחתי ליושב-ראש.

<יותם אביזוהר: עוד מילה אחת, שבילי האופניים הקיימים – אומנם העבודות יתחילו רק באוגוסט, אבל למשל ברחוב הרכבת, שביל אופניים עיקרי כבר נחסם בלי התראה, בלי הודעה.

<יותם אביזוהר: מה רוכב אופניים אמור לעשות?

<יותם אביזוהר: הוא אמור לרדת לכביש ולסכן את חייו?

<יותם אביזוהר: הוא אמור לעלות למדרכה ולסכן את הולכי הרגל?

<יותם אביזוהר: את הדברים האלה – אנחנו צריכים לעשות עבודה הרבה יותר טובה.

<יותם אביזוהר: אני יודע שמיטל להבי, ידידתי – עיריית תל-אביב זימנה את אנשי נת"ע כדי להבין איך הממשק הזה יעבוד - - -

איתן כבל: ידידי, זו חצי דקה בשקלים ישנים.

איתן כבל: מספיק.

איתן כבל: תודה.

איתן כבל: אני מודה לכם.

איתן כבל: ברשותך, אדוני המנכ"ל, תכוון.

<עוזי יצחקי: אני אתן לגורמי המקצוע לענות.

<עוזי יצחקי: יש לנו פה את כל הרשימה.

<עוזי יצחקי: כל אחד בבקשה בקצרה.

<עוזי יצחקי: קרן טרנר, סמנכ"לית תשתיות ותיאום במשרד התחבורה, נת"צים, אופניים ונקודות נוספות שהועלו.

<קרן טרנר: אני אשתדל גם לקצר.

<קרן טרנר: אנחנו אכן רואים בכל עבודות הרכבת הקלה הזדמנות משמעותית לשיפור התחבורה הציבורית.

<קרן טרנר: אנחנו יודעים שיהיה קשה כי אנחנו הולכים בכל הכוח לבצע רכבת קלה.

<קרן טרנר: יהודה סיפר קודם – וגם עדכן את השר ואת המנכ"ל, ובכל ישיבה אנחנו שומעים – איך יהיו הסדרי טעינה ופריקה לכל אחד מבעלי העסקים, ולכן העניין הזה מוסדר.

<קרן טרנר: בתגובה לחלק מההערות.

<קרן טרנר: הונחינו על-ידי השר להתמקד בנת"צים ובאכיפה, ואני אספר מה אנחנו עושים בעניין הזה.

<קרן טרנר: לגבי הנת"צים – בשלב הראשון, שאנחנו קוראים לו שלב אפס בפרויקט, אנחנו רוצים שיהיה נתיב תחבורה ציבורית, נת"צ, מכל החניות, הסדרי החנייה "חנה וסע" שמבצעת נת"ע.

<קרן טרנר: זה שלב אפס שהוא מידי והוא יהיה מוכן לאוגוסט לעבודות השונות ולמועדים של החניונים.

<קרן טרנר: אנחנו במקביל מקדמים מהלך בשנה וחצי האחרונות לתכנון של כ-230 קילומטר הסדרי תחבורה ציבורית בכבישים עירוניים ועוד כ-260 קילומטר בכבישים הבין-עירוניים לנת"צים והסדרי העדפה שונים.

<קרן טרנר: אנחנו החלטנו ללכת עם הרשויות המקומיות.

<קרן טרנר: חלקכם אומרים בכל הכוח תעשו נת"צים, וחלקכם אומרים תלכו בשיתוף עם הרשויות המקומיות.

<קרן טרנר: בשלב הראשון החלטנו ללכת עם הרשויות המקומיות.

<קרן טרנר: הלכנו מלמטה למעלה.

<קרן טרנר: קודם כל, באנו לאנשי המקצוע בעירייה.

<קרן טרנר: מיפינו את כל מה שקורה בעיר מבחינת כמות האוטובוסים וצווארי בקבוק בעיר, ושמענו את כל התכניות של גורמי המקצוע בעירייה, מחלקות ההנדסה, מהנדס העיר, כולם.

<קרן טרנר: אחר-כך, אחרי שעשינו מפה ותכנית בסיסית, הגענו לראש העיר לקבל את ברכתו כדי לצאת לתכנון מפורט של הצירים האלה.

<קרן טרנר: בחלק מהערים אנחנו בתכנון מפורט, בחלק מהערים אנחנו מתקשים להתקדם.

<קרן טרנר: בפתח-תקווה לדוגמה קשה מאוד להתקדם, ובעוד ערים.

<קרן טרנר: אנחנו קרובים לעשות איזשהו סטטוס בעניין הזה ולהגיע עם העניין לשר ולהחליט איך מתקדמים.

<קרן טרנר: בחלק מהערים, לדוגמה, בתל-אביב – שמתוך 230 קילומטרים עירוניים, 70 קילומטר הם רק בעיריית תל-אביב – יש לנו שיתוף פעולה מדהים.

<קרן טרנר: אני לא אומרת שאת כל 70 הקילומטרים ואת כל 230 הקילומטרים נצליח לבצע, זה לא פשוט, הצענו שם הצעות - - -

דב חנין: אלה חדשות מצוינות.

<קרן טרנר: זו בהחלט המטרה שלנו כי אנחנו רואים בעניין הזה - - -

בן שושן: אגב, זה לא הנושא הראשון שעיריית תל-אביב-יפו עובדת בשיתוף פעולה מלא ובתיאום.

דב חנין: מצוין.

דב חנין: אני מברך על כך.

בן שושן: אנחנו עושים את זה כי אנחנו באמת מאמינים, כמוך, וכמו אדוני השר, בפרויקט.

איתן כבל: דב כבר לא יתמודד לעיריית תל-אביב אם הכול פתור.

בן שושן: להבדיל בדבר אחד, לא הכול פתור, כי יש עוד הרבה - - -

איתן כבל: קצת הומור.

<קרן טרנר: אני אמשיך עם התכנית.

<קרן טרנר: התכנית לא מדברת רק על נת"צ, אנחנו מדברים על תכנית שהיא בראייה הוליסטית.

<קרן טרנר: מה זה אומר?

<קרן טרנר: אנחנו רוצים לעשות גם נת"צ, גם שלטים אלקטרוניים, כרטוס חכם, עלייה מדלת אחורית ואת מרחב התחנה כדי שיהיה מרחב מזמין, ואיפה שניתן, שבילי אופניים.

<קרן טרנר: אנחנו באים לראש הרשות ואומרים לו: עומק ההעדפה שניתן תלוי בך כי אתה המוביל של העיר, אתה מנהיג העיר.

<קרן טרנר: ראש עיר שמוכן לוותר על חניות ולאפשר שביל אופנים, אנחנו בעד.

<קרן טרנר: אם יש בעיה ואי-אפשר להפקיע ואי-אפשר לוותר על חניות, אנחנו גם מוכנים לתת חניות חלופיות.

<קרן טרנר: אנחנו מוכנים לעשות הרבה מאוד בשביל הפרויקט הזה, אנחנו הולכים יחד עם ראשי הערים, והראייה היא ראייה הוליסטית.

<יותם אביזוהר: וראש עיר שלא?

<יותם אביזוהר: יש כמה כאלה.

<קרן טרנר: זה יגיע לשר.

<קריאה: או למשרד הפנים.

<קרן טרנר: ולמשרד הפנים.

<קרן טרנר: זה לגבי נתיבי התחבורה הציבורית, שמקבלים הרבה מאוד ניקוד אצלנו במשרד.

<קרן טרנר: לגבי אכיפה, אנחנו רוצים שבשלב המידי – אנחנו בישורת האחרונה של סיכום עם משטרת ישראל גם לשוטרים שיכוונו את התנועה, אבל גם לשוטרים שיבצעו איזושהי אכיפה בסיסית עד אשר תתוקן החקיקה.

<קרן טרנר: אני חייבת להגיד שבעוד שבועיים-שלושה זה בוועדה הזו, לפתחיכם, החקיקה שמאפשרת לרשויות מקומיות לאכוף באמצעות מצלמות אלקטרוניות את הנסיעה האסורה בנת"צים.

<קרן טרנר: היינו ביחידת הפיקוח והבקרה של עיריית תל-אביב.

<קרן טרנר: אני בטוחה שמהרגע שתאשרו את החוק, בתוך שבועות יש לנו אכיפה אלקטרונית בתל-אביב.

<קרן טרנר: הראה לנו פקח של עיריית תל-אביב איך לו הייתה לו סמכות, הוא היה לוחץ אנטר והיה יוצא דוח.

<קרן טרנר: אנחנו רק צריכים שתתקנו את החקיקה.

<מיטל להבי: בלי לעצור את התנועה.

<קרן טרנר: המצלמות לא עוצרות תנועה.

<קרן טרנר: המצלמות אפקטיביות ביותר.

ישראל כץ: קרן, להדגיש.

ישראל כץ: אמרת איזושהי אכיפה.

ישראל כץ: לא איזושהי, הם מקבלים כ-150 תקנים נוספים.

ישראל כץ: אכיפה מוחלטת חייבת להיות.

ישראל כץ: משטרת ישראל ואתם בוועדה – אמרת, היושב-ראש, שאתם הולכים לפקח על הפרויקט וללוות.

ישראל כץ: זה אחד הדברים שמחייב את הפיקוח הכי הדוק.

ישראל כץ: אנחנו פעלנו מול האוצר וסידרו תקנים מיוחדים – כ-158 - - -

<יהודה בר-און: 158 תקנים חדשים.

<מיטל להבי: כבוד השר, אבל מה יעשה השוטר, יעצור את התנועה וייתן רפורט?

<מיטל להבי: אז התנועה תעצור, עוד יותר גרוע.

<מיטל להבי: אין לו שוליים כדי לעצור תנועה.

<קרן טרנר: מבחינתנו, שיצלם.

ישראל כץ: אנחנו בעד אכיפה אלקטרונית.

<מיטל להבי: - - - לא תעבוד.

ישראל כץ: אנחנו בעד אכיפה אלקטרונית.

ישראל כץ: כרגע היא לא קיימת.

ישראל כץ: זה בין כלום לבין משטרה שעומדת, אוכפת וקונסת.

ישראל כץ: אם יהיו שם שוטרים, לא ייסעו שם רכבים.

ישראל כץ: יעצרו שניים, יעצרו שלושה, אחרים לא ייכנסו.

ישראל כץ: והעניין הזה הוא קריטי.

ישראל כץ: הוא קריטי לפרויקט.

איתן כבל: צודק השר.

<קרן טרנר: בתחום של שבילי אופנים אנחנו מקדמים את מה שנקרא אוטוסטרדות האופניים.

<קרן טרנר: גיבשנו ועדה שמורכבת מנציגי רשויות מקומיות בגוש דן ונציגי מוסדות התכנון, הוועדות המחוזיות, כדי לדון בצירים מרכזיים, שהם מבחינתנו העורקים המרכזיים בכניסה לתל-אביב.

<קרן טרנר: יש לנו צירים בתכנון רעיוני ושישה צירים שנראים לנו ישימים יותר ועוברים עכשיו לשלב של תכנון.

<קרן טרנר: כמובן שנדרשים גם שבילי אופניים מזינים.

<קרן טרנר: אנחנו מאשרים עשרות מיליונים מדי שנה לרשויות מקומיות לטובת שבילי אופניים.

<קרן טרנר: הרשויות רק נדרשות להוכיח לנו שמדובר בשבילי אופניים של יוממות.

<קרן טרנר: כלומר, נסיעה במקום רכב פרטי, לא לפנאי וספורט, שהם מבורכים כמובן, אבל משרד התחבורה מממן שבילי אופניים לאנשים שישתמשו בזה ככלי תחבורה לעבודה ובחזרה במקום ברכב הפרטי.

<קרן טרנר: לגבי התקציב, אם יעצור הפרויקט באמצע.

איתן כבל: עזבי את זה.

<קרן טרנר: רציתי להרגיע אותך.

איתן כבל: אל תרגיעי אותי.

<קרן טרנר: אם אתה רגוע, בסדר.

איתן כבל: אני לא רגוע, אבל - - -

ישראל כץ: מה שהיא אומרת חשוב יותר ממה שאני אומר.

איתן כבל: לא בגלל זה אני אומר את זה, אני רוצה להתמקד כדי להתכנס.

<קרן טרנר: אלו הדברים המרכזיים.

<עוזי יצחקי: נושא של אוטובוסים חדשים, קיימים, שילוביות, מה שאמר חבר הכנסת דב חנין, קו לרכבת, נהגים – גיוס, עלות שכר.

<עוזי יצחקי: דרור, מנהל אגף בכיר רישוי ותפעול תחבורה ציבורית.

איתן כבל: ממש בקצרה כי אני כבר אומר לכם, אנחנו נרחיב בעניינים האלה בוועדת המשנה.

איתן כבל: רק כדי לתת את הדגשים.

<דרור גנון: הכי קצר שאפשר.

<דרור גנון: קודם כל, אנחנו גם רואים הזדמנות לעודד את התחבורה הציבורית, ואנחנו נערכים לטובת העניין.

<דרור גנון: יהיה חיזוק משמעותי בכמות האוטובוסים.

<דרור גנון: בשלב הראשון מדובר על 85 אוטובוסים פלוס 22 אוטובוסים של "מטרוניות", אלו האוטובוסים המפרקיים שנוסעים בקו המכין, קו 1.

<דרור גנון: 85 אוטובוסים הם אוטובוסים שהם עדיין בגיל המותר ושכרגע הם אמורים לרדת משירות כתוצאה מכניסה של אוטובוסים חדשים שנכנסו.

<דרור גנון: אלו לא אוטובוסים שמגיעים מאיזה מחסן ונכנסים לפעולה.

<דרור גנון: הכוונה היא להעסיק אותם במהלך התקופה הקרובה.

<דרור גנון: במקביל, יצאו מכתבי הצטיידות חתומים, מתוקצבים, לקואופרטיבים הגדולים, ל"דן" ול"אגד", ולמפעילי התחבורה הציבורית, לגבי הצטיידות של עוד 225 אוטובוסים במקביל, שאמורים להיכנס לפעילות עד חודש פברואר.

<דרור גנון: זאת אומרת, בכל חודש אנחנו צפויים לקבל עוד 30 אוטובוסים, ואפילו יותר.

<דרור גנון: אנחנו נעשה את כל התהליך לזרז את העניין הזה, כך שכמות האוטובוסים שתפעל ברשת תגיע בסופו של דבר ל-300 אוטובוסים ויותר.

<דרור גנון: זה סדר גודל של אשכול תחבורה ציבורית בקנה מידה כזה.

<דרור גנון: הרעיון הוא לתת העדפה מלאה לתחבורה הציבורית.

<דרור גנון: חברים שלי דיברו על זה, הנוכחים דיברו על זה.

<דרור גנון: יש את ציר המסגר, את ציר יגאל אלון, את ציר רבין, ששם תישאר פעילות של שני כיוונים של תחבורה ציבורית בלבד גם בתקופת העבודות בשלב הזה.

<דרור גנון: אנחנו, באמצעות האכיפה, נוכל לוודא שהאוטובוסים יוכלו לנסוע בצורה אמינה וטובה.

איתן כבל: תודה.

<עוזי יצחקי: רק תציין על קו מס' 8, לשאלתו.

<דרור גנון: אנחנו נפתח ב-14 באוגוסט קו שיקרא בסוף קו 20 ומהכיוון השני שלו, קו 21, שישרת את תחנות הרכבת לאזורי התעסוקה המרכזיים ברוטשילד וביגאל אלון.

איתן כבל: תודה.

איתן כבל: ברשותך, אני רוצה לסכם כי כבר נהיה מאוחר מדי.

איתן כבל: שמעו, קודם כל, אני רוצה לומר תודה לשר.

איתן כבל: תודה לך השר.

איתן כבל: לא לחינם אתה מקבל את החיבוק מכולם, וצריך שיחבקו אותך הרבה.

איתן כבל: אני באמת אומר לך תודה מעומק הלב.

איתן כבל: אני רוצה לומר תודה לנת"ע.

איתן כבל: אתם רואים שגם בלי מצגות אפשר לדבר.

איתן כבל: גם בלי מצגות אפשר להציג את הדברים.

איתן כבל: אדוני המנכ"ל, תודה לך.

איתן כבל: אני רוצה בשניים-שלושה משפטים לסכם את הדברים.

איתן כבל: קודם כל, בשבוע הבא בכוונתי להביא לאישור הוועדה הקמת ועדת משנה בראשותו של חבר הכנסת דב חנין, שתעסוק בכל הנושא של התחבורה הציבורית בגוש דן, אדוני, חבר הכנסת חנין.

איתן כבל: הנושא הראשון שאתה תלווה אותו הוא הפרויקט הזה.

איתן כבל: מנקודת המבט שלי, אתה תהיה הזרוע הארוכה.

איתן כבל: גם אחרי המחמאות, עלו פה נקודות רבות שמצריכות ליווי והתייחסות.

איתן כבל: אתה מכיר את הנושא.

איתן כבל: יושבים פה אנשים שמכירים היטב את הנושא, ואין לי שום ספק – ואני אומר את זה למנכ"ל נת"ע, אני אומר את זה לשר, ואני אומר את זה למנכ"ל משרד התחבורה – שככל שתצליחו להדק את שיתוף הפעולה בינכם, ככל שזה יבוא בלב פתוח, ולא כמו שאנחנו מכירים באפסנאות, קודם כל לא, אחר-כך בוא נראה מה אפשר לעשות, אלא מתוך מקום – עולות פה שאלות שהעלתה הגברת, שהיא דיברה בשמה.

<קריאה: רבקה דואני.

איתן כבל: כן.

איתן כבל: נכון.

איתן כבל: הניתוק בין מערב ומזרח.

איתן כבל: אני מניח שבכל מקום יש את הנקודות התואמות את השכונה המסוימת.

איתן כבל: אני רוצה להזכיר לכם עוד דבר, שמדובר בחלק מהמשתמשים שהם לא בדיוק אנשים שמכירים ומבינים בכלל את הדברים.

איתן כבל: עבור חלק מהם שינוי זה דבר דרמטי גם ככה.

איתן כבל: צריך להתחבר לאנשים.

איתן כבל: צריך באמת לנסות ולהיכנס – אני אומר את זה ככה, זה כמו שאתה בא למשרד ואתה מתעצבן שמקבלים אותך בצורה לא יפה.

איתן כבל: אתה רק שוכח שביום שלמחרת זה שהתעצבנת עליו בא אליך לקבל שירות, ואז הוא זה שמתעצבן עליך.

איתן כבל: זאת אומרת, שכולנו נבין באמת את הצורך לשרת ולהתמודד, הדברים ייעשו נכון וטוב יותר.

איתן כבל: לכן הנושא של הטיפול באזרחים, ובכלל זה היידוע, מקסימום ידע.

איתן כבל: לא להגיד כבר נתנו, כבר עשינו.

איתן כבל: אני מכיר את זה.

איתן כבל: כל הזמן תצטרכו בוודאי.

איתן כבל: ככל שנטיב לתת את ההסבר מבעוד מועד בתחילת הדרך, ככה דברים יזרמו נכון יותר.

איתן כבל: נקודה שנייה, העסקים, אדוני השר.

איתן כבל: אני מבקש, דב, שזה יהיה אחד הנושאים המרכזיים.

איתן כבל: אנא, חווה הצעה, ואם צריך, נביא את שר האוצר, את מי שצריך לעניין הזה.

איתן כבל: אסור לנו לוותר.

איתן כבל: אדוני השר, מנקודת המבט שלנו, אנחנו חיילים פה כדי לתת את התוצאה הטובה ביותר.

איתן כבל: זה פרויקט לאומי.

איתן כבל: זה פרויקט לאומי, על כל המשתמע מכך, וכך צריכה המדינה להתייחס אליו.

איתן כבל: כי ככל שאנחנו נייצר מצב שהעסקים והאזרחים יגידו אנחנו סובלים בשביל הרגע שיהיה לנו טוב, זה יהיה שווה.

איתן כבל: כי קיטורים תמיד יהיו, אבל ככל שנפחית את זה, כן ייטב.

איתן כבל: אני מאחל לכולנו בהצלחה.

איתן כבל: אני מודה לך, אדוני השר, לך ולמנכ"ל.

איתן כבל: יש לנו רשימה של נושאים שמונחים לפתחנו מעבר לבקשה של הצעת החוק שמובאת.

איתן כבל: יש לי מחלוקת גדולה – אני כבר אומר לכם – לגבי הטיפול בנושא האופניים החשמליים.

איתן כבל: אני חושב שאנחנו הולכים לכיוון שאני לא מוכן להיות שותף לו.

איתן כבל: אני אמרתי לך את זה, אדוני המנכ"ל, אני לא אהיה שותף לדברים שהם לא בני ביצוע רק בשביל שנגיד הנה, תיקנו תקנות ויש תקנות והכול בסדר.

איתן כבל: אני רק רוצה להזכיר לך בהמשך לכך שיש תקנות, הוחל דין רציפות על הפיקוח שנוגע לכל התהליך הזה.

איתן כבל: אנחנו נעשה את הכול כדי לקדם את הנושאים האלו כמה שיותר מהר.

איתן כבל: אתם מצדכם תעשו את הפעולות כמה שיותר מהר.

איתן כבל: תודה רבה לכם, ובתיאבון למי שהולך לאכול.